
INTRODUCERE
Politicii preponderent conjuncturale, caracteristice anilor anteriori, şi care a însemnat încercarea de rezolvare a dificultăţilor punctuale, neglijând ansamblul şi orizontul pe termen mediu şi lung, actualul guvern îi opune o politică structurală bazată pe concepţia ambiţioasă de reglementare a economiei prin politici economice şi financiare adecvate obiectivelor reformei. 

Continuarea procesului de reformă este în prezent o certitudine, problema fiind acum accelerarea acestuia, a creşterii vitezei cu care vor fi făcute schimbările, pentru a se realiza cât mai repede posibil cristalizarea noilor relaţii economice şi, în consecinţă, o creştere economică sustenabilă şi în ritmuri înalte.

Ca urmare a măsurilor de ajustare structurală adoptate deja sau în curs de adoptare, perspectivele de creştere economică sunt favorabile. Se preconizează realizarea unei creşteri de calitate, bazată pe cele două componente ale acesteia - cererea internă şi exporturile - pe fondul unei politici monetare de control al inflaţiei şi al reconsiderării politicii fiscal-bugetare.

Începând cu anul 2002, formularea bugetară se bazează pe reguli şi principii noi, care să reflecte:

è creşterea valorii informaţionale a bugetului, îmbunătăţirea rolului alocativ al acestuia prin repartizarea transparentă a fondurilor bugetare în funcţie de priorităţile sectoriale, precum şi  îmbunătăţirea coerenţei între elementele componente ale bugetului; 

è restructurarea cheltuielilor bugetare în funcţie de ierarhizarea coerentă şi realistă a priorităţilor la nivel naţional, pe domenii de activitate, ceea ce va face posibilă trecerea de la un “buget de mijloace” la un “buget orientat spre politici economice”; 

è creşterea autonomiei financiare a autorităţilor locale, proces declanşat încă din anul 1999, când gradul de autonomie financiară locală, de circa 61-64% în anii anteriori aplicării noii legi privind finanţele publice locale, a crescut la peste 90%, înregistrând în continuare un trend uşor ascendent.

În construcţia bugetară, fundamentarea politicii fiscale a avut în vedere: 

è evitarea unui grad ridicat de fiscalitate;

è menţinerea deficitului bugetar în limite controlabile şi finanţarea acestuia în condiţii neinflaţioniste;

è îmbunătăţirea sistemului de impunere a agenţilor economici;

è simplificarea impozitării microîntreprinderilor cu o cifră de afaceri până la 100 mii EURO şi un număr maxim de 9 angajaţi, prin introducerea unui regim de impozitare de 1,5% pe cifra de afaceri;

è găsirea unei structuri pe categorii de impozite care să favorizeze relansarea economică şi să încurajeze procesul de privatizare;

è asigurarea de resurse bugetare care să permită funcţionarea statului şi instituţiilor sale;

è asigurarea fondurilor necesare protecţiei sociale a populaţiei.

Proiectul de buget pe anul 2002 a cunoscut o restructurare radicală din punct de vedere al consistenţei şi transparenţei datelor şi informaţiilor pe care le oferă, reflectând necesităţile şi posibilităţile de dezvoltare şi consolidare a sectorului finanţelor publice.

Proiectul de buget elaborat pentru anul 2002 se bazează pe accelerarea creşterii economice, pe o inflaţie relativ scăzută, constrângeri salariale şi un uşor declin al şomajului.

Construcţia bugetară din anul 2002 promovează un buget conceput ca o pârghie activă de influenţare şi stimulare a proceselor economice din economie, în paralel cu promovarea reformelor structurale, pentru ale căror efecte sunt prevăzute alocaţii destinate compensării prin măsuri active a costurilor sociale ale acestora.

În concordanţă cu veniturile estimate pentru anul 2002 şi a reducerii ponderii în produsul intern brut a deficitului bugetar, proiectul de buget pe anul 2002 conturează o politică bugetară uşor restrictivă.

Cheltuielile bugetului general consolidat au cunoscut importante modificări structurale: scăderea ponderii cheltuielilor de personal, a celor cu dobânzile aferente datoriei publice, precum şi a cheltuielilor materiale, concomitent cu o uşoară creştere a transferurilor.

Deficitul bugetar propus pentru anul 2002 este de 3,0% din produsul intern brut, anul 2002 fiind deja primul an în care se urmăreşte respectarea poziţiei fiscale stipulată pentru respectarea criteriilor de convergenţă.

Întreaga construcţie bugetară are în vedere crearea condiţiilor pentru asigurarea şi respectarea prevederilor Pactului de Creştere şi Stabilitate în perspectiva aderării la Uniunea Economică şi Monetară, care presupune o poziţie bugetară solidă formulată pe termen mediu.

REZUMATUL CAPITOLULUI  1

è Evaluarea activităţii desfăşurate în semestrul I 2001 arată că angajamentele asumate prin Programul de guvernare au fost realizate; măsurile propuse şi aplicate au vizat reorientarea şi accelerarea reformei economice asigurând relansarea creşterii economice.

è Aplicarea cu fermitate a angajamentelor asumate prin Programul de guvernare şi transpuse în Planul de acţiune a produs efecte pozitive, vizibile mai ales la nivelul investiţiilor şi al producţiei industriale, cu consecinţe favorabile în îmbunătăţirea utilizării forţei de muncă şi în reducerea şomajului.
è Produsul intern brut estimat pentru semestrul I 2001 a fost, în termeni reali, în creştere  cu 4,9% faţă de semestrul corespunzător al anului precedent. Creşterea a fost determinată în mod semnificativ de mărirea volumului de activitate, şi în consecinţă, a valorii adăugate brute din industrie (+11,2%), construcţii (+9,4%) şi servicii (+2,3%).

è Având în vedere trendurile ce se desprind din rezultatele obţinute în primul semestru, se prelimină o creştere reală a produsului intern brut pe întregul an de 4,5% susţinută de o contribuţie suplimentară a cererii interne şi - în cadrul acesteia - a acumulării.

è Obiectivul prioritar al politicii monetare şi valutare în anul 2001 este în continuare reducerea substanţială a ratei inflaţiei. Guvernul acordă prioritate acestui indicator, care diferenţiază nefavorabil România de alte state candidate la aderarea europeană.

Pe lângă obiectivul primordial al reducerii inflaţiei, politica monetară şi valutară au urmărit alte câteva obiective, precum: reducerea ratei dobânzii, concomitent cu progresele durabile în procesul de dezinflaţie şi cu îmbunătăţirea poziţiei financiare a României; stimularea creşterii pe baze sănătoase a creditului neguvernamental; creşterea până la nivelul optim şi consolidarea rezervelor internaţionale ale României.

è 

è Politica fiscală promovată în anul 2001 a fost o politică sănătoasă şi prudentă care a reuşit să menţină deficitul bugetar la nivelul corespunzător obiectivului de stabilitate economică, concomitent cu redistribuirea sarcinii fiscale, fără să antreneze creşteri drastice ale cerinţelor de împrumut ale sectorului public.
è Politica bugetară promovată prin bugetul pe anul 2001 a urmărit realizarea unei distribuţii eficiente şi transparente a fondurilor bugetare, prin stabilirea unui sistem coerent de priorităţi, fonduri importante fiind dirijate către următoarele sectoare: asistenţă socială, învăţământ, sănătate, transporturi şi comunicaţii, apărare naţională, ordine publică şi siguranţă naţională.

 Principalele coordonate ale cheltuielilor bugetare au fost:

v îmbunătăţirea transparenţei bugetare;


îmbunătăţirea managementului cheltuielilor publice prin extinderea bugetului pe bază de programe la un număr de 13 ministere şi agenţii cheltuitoare;


creşterea autonomiei locale, prin descentralizarea unor servicii publice şi finanţarea acestora din bugetele locale, respectiv a cheltuielilor instituţiilor de învăţământ preuniversitar de stat, creşelor şi centrelor locale de consultanţă agricolă.

è La 31 august 2001, în cadrul veniturilor fiscale, impozitul pe salarii şi venit a fost impozitul cu cel mai mare randament de colectare (63,4% din program), urmat de taxele vamale (62,5%), impozitul pe profit (61,3%), taxa pe valoarea adăugată şi accize (60,9%), contribuţii de asigurări sociale (60,8%).


Deficitul bugetar proiectat prin bugetul pe anul 2001 a fost de 3,5% din produsul intern brut, iar cel înregistrat la 31 august 2001 a fost de 2,4% din produsul intern brut, menţinându-se în limitele proiectate, în principal, datorită influenţei favorabile a bugetelor locale, fondului pentru plata ajutorului de şomaj, fondului de asigurări sociale de sănătate.


Datoria publică  îşi continuă dinamica ascendentă, dar în ritmuri tot mai reduse comparativ cu anii anteriori; gradul de îndatorare, încă moderat (la 31 iulie 2001 - 28,5% din produsul intern brut), a permis în permanenţă sustenabilitatea datoriei publice.



1.1. Evoluţii macroeconomice în anul 2001
Aplicarea cu fermitate a angajamentelor asumate prin Programul de guvernare şi transpuse în Planul de acţiune a produs deja efecte pozitive, vizibile mai ales la nivelul investiţiilor şi al producţiei industriale, cu consecinţe favorabile în îmbunătăţirea utilizării forţei de muncă şi în nivelul şomajului. Pe ansamblul economiei, creşterea economică din prima parte a acestui an a fost superioară estimărilor iniţiale. Având în vedere trendurile evolutive ce se desprind din analiza rezultatelor din primul semestru, se aşteaptă ca la principalii indicatori macroeconomici să se înregistreze o situaţie asemănătoare pe întregul an 2001.

1.1.1. Evoluţia economiei naţionale în semestrul I 2001
Evaluarea activităţii desfăşurate în semestrul I 2001 arată că angajamentele asumate prin Programul de guvernare au fost realizate şi, ceea ce este esenţial, că măsurile propuse şi aplicate, vizând reorientarea şi accelerarea reformei economice au fost corecte şi au permis relansarea creşterii economice.
Analiza indicatorilor sintetici evidenţiază câteva trăsături definitorii ale evoluţiei economiei în primul semestru care conduc la concluzia că în această perioadă - deşi relativ scurtă - a avut loc o îmbunătăţire  importantă a echilibrelor macroeconomice:

è relansarea cererii interne fără a se neglija rolul cererii externe; creşterea contribuţiei cererii interne la formarea produsului intern brut s-a realizat în condiţiile unei dinamici ridicate a exporturilor, care în martie, iunie şi iulie au înregistrat niveluri record de peste 1 miliard dolari lunar;
è îmbunătăţirea sensibilă a raportului dintre componentele cererii interne, în favoarea acumulării; urmare a măsurilor luate pentru relansarea procesului investiţional şi dezvoltarea comportamentelor pentru economisire, formarea brută de capital - ce ilustrează întreaga cerere pentru acumulare - a înregistrat ritmuri de creştere mult peste ritmurile celorlalte componente ale cererii interne;
è revigorarea producţiei interne - industrie, construcţii - în cadrul căreia se detaşează industria prelucrătoare, cu un aport sporit de valoare adăugată; ca urmare, ponderea industriei prelucrătoare în producţia industrială a ajuns la 80,5% faţă de 78,8% în semestrul I 2000;
è creşterea reală a veniturilor şi în consecinţă a consumului final al populaţiei fără a se afecta indicatorii de eficienţă ai economiei;

è reducerea, chiar dacă insuficientă, a inflaţiei; evoluţia din ultimele luni, când inflaţia s-a situat constant sub 2% conduce la aprecierea că s-a intrat în faza evoluţiei descrescătoare şi predictibile a acesteia;
è îmbunătăţirea utilizării resurselor de muncă, atât prin majorarea numărului de salariaţi cât şi prin creşterea generală a gradului de ocupare reflectată în reducerea pronunţată a ratei şomajului.
Este de remarcat că dezvoltarea economică din primul semestru s-a realizat într-un context internaţional mai puţin favorabil, caracterizat printr-o încetinire a creşterii economice a ţărilor dezvoltate.

Produsul intern brut estimat pentru semestrul I 2001 a fost, în termeni reali, în creştere  cu 4,9% faţă de semestrul corespunzător al anului precedent. Creşterea a fost determinată în mod semnificativ de mărirea volumului de activitate, şi în consecinţă, a valorii adăugate brute din industrie (+11,2%), construcţii (+9,4%) şi servicii (+2,3%).

Realizările din prima jumătate a anului evidenţiază o schimbare structurală importantă în utilizarea produsului intern brut, în sensul creşterii semnificative a cererii interne şi, în cadrul acesteia, a utilizărilor pentru acumulare.

Cererea internă (consumul populaţiei + consumul administraţiei publice şi private + formarea brută de capital) a crescut cu 8,7%; în cadrul acesteia consumul populaţiei a crescut cu 7,6%, pe baza sporirii salariului real cu 6% în semestrul I 2001 faţă de semestrul I 2000.

Producţia industrială s-a majorat cu 10,4% comparativ cu semestrul I 2000, datorită creşterilor din industria prelucrătoare cu 12,7% şi din industria extractivă cu 3,8%, concomitent cu diminuarea cu 2,4% a  producţiei de energie electrică şi termică, gaze şi apă.

Pe parcursul semestrului, evoluţia producţiei industriale s-a caracterizat prin creşteri lună de lună, cuprinse între 4,7% şi 16,3%, ceea ce indică intrarea industriei româneşti într-un trend caracteristic ciclului economic ascendent, prognozat, de altfel, încă de la începutul anului. Pe primele 7 luni producţia industrială a sporit cu 9,6% în serie brută, respectiv cu 10,8% în serie corectată.

Productivitatea muncii în industrie a crescut cu 14,9% faţă de perioada corespunzătoare din anul anterior (16,5% în industria prelucrătoare şi 5% în industria extractivă), în condiţiile în care numărul de salariaţi a scăzut cu 3,9%. 

Investiţiile realizate în economia naţională în semestrul I 2001 au fost în creştere - în termeni reali - cu 4,2% comparativ cu aceeaşi perioadă a anului anterior. Creşterea din semestrul I 2001 s-a datorat cu deosebire contribuţiei sectorului de stat, a cărui investiţie s-a majorat cu 9,1%.

Pe ramuri, o concentrare mai mare a investiţiilor, s-a produs în industria prelucrătoare (22,3%), energie electrică şi termică, gaze şi apă (16,2%), agricultură (14,9%).

Asigurarea fondurilor necesare finanţării investiţiilor în semestrul I 2001 s-a făcut, în principal, pe baza surselor proprii (50,5%), creditelor bancare (19,2%), fondurilor populaţiei (15,3%) şi a bugetului general consolidat (9,7%). 

Exporturile realizate în semestrul I 2001 au fost de 5.696,7 milioane dolari, respectiv cu 16% mai mari decât cele înregistrate în aceeaşi perioadă a anului trecut. 

Din analiza evoluţiei structurii pe mărfuri şi pe ţări de destinaţie a exporturilor rezultă următoarele aspecte mai importante:

è concentrarea exportului pe un număr relativ restrâns de secţiuni, patru dintre acestea deţinând 71,1% din totalul exporturilor, respectiv produse ale industriei uşoare (33,7%), maşini şi aparate mecanice şi electrice (15,6%), produse metalurgice (13,9%), produse minerale (7,9%);

è relevantă pentru manifestarea unei tendinţe de îmbunătăţire structurală a exporturilor este creşterea cu 3,6 puncte procentuale a ponderii produselor industriei construcţiilor de maşini în totalul exporturilor României în perioada analizată, respectiv de la 17,3% la 20,9%, contribuţia la creşterea în valoare absolută a exporturilor fiind de circa 350 milioane dolari;
è orientarea din ce în ce mai fermă a exporturilor către ţările Uniunii Europene, care deţin în prezent o pondere de 68,1% în totalul exporturilor României comparativ cu 64,0% în semestrul I 2000. În acest context se remarcă faptul că trei state membre ale Uniunii Europene concentrează aproape o jumătate din totalul exporturilor (Italia 24,9%, Germania 15,6% şi Franţa 8,2%), în special datorită ponderilor ridicate deţinute de produsele industriei uşoare prelucrate în regim lohn în cadrul schimburilor comerciale cu aceste state.

Importurile realizate în semestrul I 2001 însumează 7.744,1 milioane dolari, în creştere cu 29,6% faţă de aceeaşi perioadă a anului 2000. Această sporire a importurilor, mai accentuată decât se anticipase, se datorează parţial creşterii facturii energetice cu 370 milioane dolari, ca urmare, în principal, a manifestării unor factori conjuncturali, respectiv climaterici:

è influenţa nefavorabilă a preţului extern la unele produse (gazul natural şi huila energetică s-au importat la preţuri cu peste 50% mai mari);
è efectele secetei, care au determinat importuri suplimentare, în special de păcură, pentru compensarea scăderii producţiei de energie în centralele hidroelectrice, la care se adaugă şi efectele reducerii resurselor totale de gaze naturale.

Balanţa comercială pe semestrul I 2001 prezintă un deficit de 2.047,4 milioane dolari, aproape dublu comparativ cu aceeaşi perioadă a anului precedent, creşterea acestui deficit datorându-se sporirii mai accentuate a importurilor, respectiv cu 29,6%, în raport cu creşterea exporturilor, respectiv cu 16,0%. Pe 7 luni, exportul este de 6.721 milioane dolari, importul de 9.038 milioane dolari, rezultând un deficit de 2.317 milioane dolari.

Contul curent pe semestrul I 2001 faţă de aceeaşi perioadă a anului trecut prezintă o înrăutăţire de 756 milioane dolari, în special ca urmare a accentuării deficitului comercial. De remarcat că soldul negativ al balanţei serviciilor s-a ameliorat cu 60 milioane dolari, iar al balanţei veniturilor cu 42 milioane dolari, contribuind la diminuarea deficitului de cont curent.

Numărul salariaţilor la sfârşitul semestrului I 2001 pe total economie a fost de 4.529,7 mii persoane, mai mare cu 158,7 mii persoane (3,6%) faţă de luna decembrie 2000 şi cu 28,2 mii persoane faţă de sfârşitul semestrului I 2000.

La aceasta, se adaugă şi creşterile la celelalte categorii de populaţie ocupată, astfel încât la sfârşitul semestrului I s-a înregistrat o reducere pronunţată a şomajului. Rata şomajului înregistrată în luna iunie 2001 a fost de 8,8%, în condiţiile menţinerii ratei de activitate aproximativ la acelaşi nivel din perioada corespunzătoare a anului trecut.

Creşterea salariului mediu real (raportul între indicele câştigului salarial mediu net şi indicele preţurilor de consum) pe primele 6 luni cu circa 6%  a determinat o redresare a puterii de cumpărare, salariul real reprezentând 59,5% faţă de 1990 comparativ cu 57,5% în anul 2000.

Economiile populaţiei, componentă esenţială ca sursă de creditare neinflaţionistă, au avut o evoluţie superioară faţă de perioada similară a anului trecut, crescând în termeni nominali cu 17,5% (ceea ce reprezintă o creştere în termeni reali cu 2,4%). 

1.1.2. Nivelurile preliminate ale principalilor indicatori 

          în anul 2001
Evoluţia de până în prezent arată că nivelul creşterii economice prognozate iniţial va fi depăşit, preliminându-se că produsul intern brut se va majora - în termeni reali - cu 4,5% datorită unui aport suplimentar al cererii interne şi - în cadrul acesteia -  al acumulării.

Punerea în aplicare a măsurilor de îmbunătăţire a mediului de afaceri va face ca ritmul de creştere a produsului intern brut să aibă ca principal suport relansarea semnificativă a procesului investiţional, care, împreună cu celelalte elemente ale cererii interne, vor contrabalansa contribuţia negativă a exportului net.

Se prelimină că pe întregul an formarea brută de capital fix va fi - în termeni reali - cu 10% mai mare faţă de anul 2000, atât datorită efortului investiţional al sectorului privat - caz în care se continuă trendul manifestat în anul anterior - cât, mai ales, a modificării sensibile a contribuţiei investiţiilor bugetare, ca urmare a faptului că în bugetul general consolidat cheltuielile de capital reprezintă 3,6% din produsul intern brut faţă de 3,1% în anul 2000. 

Relansarea economică va face posibilă o creştere reală a veniturilor, şi în consecinţă, a consumului final al populaţiei, fără a  afecta indicatorii de performanţă ai economiei. Se preconizează că veniturile salariale vor urma să crească - în termeni reali - mai puţin decât creşterea produsului intern brut, respectiv cu 4%, ceea ce va determina o creştere a consumului final al gospodăriilor populaţiei cu 4,4%. 

Pe această bază, se estimează o îmbunătăţire a economisirii şi implicit a ratei investiţiilor care se va majora de la 18,5% în anul 2000 la 19,4% în anul 2001.

Corespunzător evoluţiilor din prima parte a acestui an, se anticipează că în anul 2001 consumul final al administraţiei publice şi private, deşi nu se reduce în măsura avută în vedere iniţial, va avea, totuşi, o contribuţie mai mică (0,5%) decât celelalte elemente ale cererii interne, ca urmare a unei creşteri moderate comparativ cu anul 2000. Astfel pentru administraţia publică se prevede o creştere cu 3,4%, iar pentru administraţia privată cu 2,4%.
În consecinţă, cererea internă va înregistra, în anul 2001, o creştere superioară anului anterior, respectiv 6,5% faţă de 4,2%.

Exportul net îşi menţine influenţa negativă asupra creşterii reale a produsului intern brut, chiar dacă nivelul contribuţiei este mai redus decât în anul 2000. Această evoluţie este determinată de creşterea preliminată a importurilor de bunuri şi servicii, superioară celei a exporturilor de bunuri şi servicii.

Exporturile de bunuri au fost preliminate în anul 2001 ca având o creştere de 14,8% ţinându-se cont, în principal, de oferta de produse industriale la un nivel tehnologic mediu, cu o piaţă de desfacere asigurată, în condiţiile realizării de produse competitive.

Importurile de bunuri au fost preliminate în anul 2001 cu o creştere de 21%, datorită majorării resurselor energetice din import (ţiţei, gaze, produse petroliere, cărbune), care suferă şi o creştere a preţurilor externe, inclusiv efectele secetei precum şi îmbunătăţirii tehnologice a procesului de producţie în toate ramurile economiei naţionale, respectiv prin sporirea importurilor de maşini şi utilaje. 

Având  în vedere estimările făcute pentru exportul şi importul de bunuri în anul 2001, deficitul balanţei comerciale (FOB-CIF) va fi de 3.900 milioane dolari, provenind, în special, din achiziţii tot mai însemnate de echipamente şi tehnologii performante pentru investiţii.

Contul curent al balanţei de plăţi externe, în condiţiile menţionate, se prelimină să crească cu 923 milioane dolari faţă de anul 2000.  

Sporurile de valoare adăugată se vor realiza, spre deosebire de anul 2000, în condiţiile unei reduceri relative a consumurilor intermediare şi, corespunzător,  unei majorări a ponderii acesteia în producţie. 

În industrie se ia în calcul o creştere în anul 2001 de circa 5,6% faţă de anul 2000, în cadrul căreia industria prelucrătoare va creşte cu 6,9%; totuşi, producţia industrială a majorităţii sectoarelor se va situa în anul 2001 cu mult sub nivelul anului 1989; numai la confecţii textile, mobilier, maşini şi aparate electrice se va depăşi nivelul din anul 1989.

Agricultura, ramură cu multiple influenţe asupra complexului economic naţional, dar şi asupra asigurării consumului populaţiei, se estimează să se dezvolte în anul 2001, înregistrând o creştere de 3%, din care, pentru sectorul vegetal de 4,3%, iar pentru sectorul creşterii animalelor de 1,2%. 

Activitatea de construcţii - în corelaţie cu dinamica prognozată a investiţiilor şi prin luarea în considerare a proiectelor prevăzute în Programul de guvernare vizând construcţiile social-culturale şi construcţiile de locuinţe - se estimează că în anul 2001 va avea o creştere cu 7,5% faţă de anul 2000. Valoarea adăugată brută din acest sector va spori - în termeni reali - cu 7,7%.

Se apreciază că în anul 2001 activitatea de transport va înregistra o evoluţie pozitivă faţa de anul anterior (+4,6%). Volumul de mărfuri transportate, prognozat pe principalele grupe de produse pentru anul 2001, va creşte cu 3,7% faţă de realizările anului 2000. De asemenea, numărul pasagerilor transportaţi va înregistra în anul 2001 o uşoară creştere (+0,9%).
Creşterea economică bazată pe relansarea procesului investiţional constituie o premisă importantă pentru reducerea graduală a ratei inflaţiei. Incă din acest an se va intra în faza evoluţiei descrescătoare şi predictibile a inflaţiei, care se va reduce de la 40,7% în anul 2000 la circa 29% în anul 2001.

Evoluţia valorii produsului intern brut, rezultat al combinaţiei influenţelor unei rate a inflaţiei în scădere şi a unei creşteri economice reale, urmăreşte trendul inflaţiei.

Deflatorul produsului intern brut este estimat la 132,3%, mai mic decât indicele mediu al preţurilor de consum (133,8%), ca urmare a evoluţiei inferioare aşteptate a preţurilor din construcţii, transporturi şi telecomunicaţii, precum şi a preţurilor bunurilor de capital.

Produsul intern brut nominal va înregistra o creştere moderată, urmând ca în anul 2001 să ajungă la 1.100 mii miliarde lei.

În domeniul resurselor umane, creşterea economică susţinută va fi însoţită de o majorare a numărului de salariaţi, în condiţiile unei îmbunătăţiri importante a productivităţii muncii. În anul 2001, pe ansamblul economiei, productivitatea muncii, calculată ca raport între produsul intern brut şi populaţia ocupată va creşte cu 4,7%. Numărul mediu de salariaţi se va majora cu 65 mii de persoane, iar rata şomajului se estimează că se va situa sub 10%.

1.2. Politica monetară şi valutară în anul 2001
Obiectivul prioritar al politicii monetare şi valutare în anul 2001 este în continuare reducerea substanţială a ratei inflaţiei. Guvernul acordă prioritate acestui indicator, care diferenţiază nefavorabil România de alte state candidate la aderarea europeană.

În scopul reducerii de la 40,7% la 29% a ratei inflaţiei măsurate prin preţurile de consum, Guvernul în colaborare cu Banca Naţională a României au elaborat, la începutul anului 2001, o strategie în care cursului de schimb îi revine într-o mai mică măsură rolul de compensare a dezechilibrelor externe şi, într-o mai mare măsură, rolul de stabilizator anti-inflaţionist, urmând ca dezechilibrele externe să fie corectate prin alte politici. În termeni tehnici, aceasta înseamnă o devalorizare a leului în raport cu dolarul american şi cu EURO mai mică decât rata inflaţiei, adică o apreciere în termeni reali a monedei naţionale.

Rezultatele primelor opt luni susţin această politică. Inflaţia cumulată pe această perioadă (18,9%) s-a încadrat în graficul anual. Un rol important în atingerea acestui rezultat l-a avut deprecierea cu numai 14,1% a leului faţă de dolar şi cu 14,3% faţă de EURO, adică aprecieri reale ale monedei naţionale de 4,2% şi, respectiv, 4,0% (tabelul nr.1). Se consideră că la acest nivel de apreciere reală impactul asupra reducerii inflaţiei este semnificativ (întrucât numeroase contracte din economie sunt indexate implicit sau explicit la cursul de schimb), în timp ce efectul asupra deteriorării contului curent al balanţei de plăţi este neglijabil şi poate fi compensat de câştigurile de productivitate a muncii (corectate cu creşterile salariale reale).

Tabelul nr.1.  Inflaţia şi deprecierea leului în primele luni ale anului 2001 

-procente-


Ianuarie
Februarie
Martie
Aprilie
Mai
Iunie
Iulie
August

Rata inflaţiei (lunară)
3,7
2,3
2,0
2,7
1,7
1,6
1,3
2,2

Rata inflaţiei

(cumulată)
3,7
6,0
8,2
11,1
13,0
14,8
16,3
18,9

Deprecierea faţă 

de USD lunară
-2,4
-2,1
-1,8
-2,1
-2,2
-1,6
-1,4
-1,5

Deprecierea faţă 

de USD cumulată
-2,4
-4,5
-6,2
-8,2
-10,1
-11,6
-12,8
-14,1

Deprecierea faţă 

de EURO lunară
-6,6
-0,3
-0,5
-0,1
-0,1
0,7
-2,1
-5,9

Deprecierea faţă 

de EURO cumulată
-6,6
-6,9
-7,4
-7,5
-7,6
-7,0
-8,9
-14,3

Pe lângă obiectivul primordial al reducerii inflaţiei, politica monetară şi valutară au urmărit alte câteva obiective, precum: reducerea ratei dobânzii, concomitent cu progresele durabile în procesul de dezinflaţie şi cu îmbunătăţirea poziţiei financiare a României; stimularea creşterii pe baze sănătoase a creditului neguvernamental; creşterea până la nivelul optim şi consolidarea rezervelor internaţionale ale României.

Rata dobânzii de pe piaţa interbancară a fost în permanenţă corelată cu rata dobânzii practicată de Ministerul Finanţelor Publice la emisiunile de titluri de stat. Decisivă în procesul de reducere a dobânzilor nominale a fost necesitatea redusă a Ministerului Finanţelor Publice de a se împrumuta de pe piaţa internă, în condiţiile în care, în colaborare cu Banca Naţională a României, a obţinut circa 750 milioane EURO în prima jumătate a anului, prin două emisiuni de obligaţiuni. Această sumă, echivalentă cu aproximativ 2% din produsul intern brut, a permis constituirea în trezorerie a unui stoc-tampon de finanţare a deficitului bugetar şi să dicteze practic condiţiile de dobânzi de pe piaţa primară a titlurilor de stat. În aceste condiţii, după ce în primele două luni ale anului dobânzile s-au menţinut relativ constante, în luna martie a fost amorsat un proces de reducere a ratelor dobânzii. Acest proces a continuat până în luna august, când dobânzile nominale s-au stabilizat pe un nou palier, aflat cu aproximativ 14 puncte procentuale mai jos decât la începutul anului.

Încurajate de acest fenomen băncile comerciale au reluat procesul creditării sectorului neguvernamental al economiei, la dobânzi reale care, deşi încă ridicate, sunt totuşi mai accesibile solicitanţilor de credit. Creditul neguvernamental a crescut cu 32,5% în primele opt luni ale anului, cu mult peste rata inflaţiei aferente acestei perioade, respectiv, cu 11,4% în termeni reali (tabelul nr.2).

Tabelul nr.2.  Evoluţia creditului intern 

-miliarde lei-
Sfârşitul perioadei
Ianuarie

2001
Februarie

2001
Martie

2001
Aprilie

2001
Mai

2001
Iunie

2001
Iulie

2001
August

2001

CREDIT INTERN, NET
111.134,7
115.133,4
116.885,2
122.867,1
123.443,4
115.203,8
120.005,0
122.833,3

modificare % faţă de decembrie 2000
-1,6
2,0
3,5
8,8
9,4
2,1
6,3
8,8

CREDIT NEGUVERNAMENTAL
78.794,0
82.010,8
84.427,6
88.398,0
90.381,0
92.884,8
97.206,0
99.369,0

modificare % faţă de decembrie 2000
5,0
9,3
12,6
17,9
20,5
23,8
29,6
32,5

CREDIT GUVERNAMENTAL NET
32.340,7
33.122,7
32.457,6
34.469,1
33.062,4
22.319,0
22.799,0
23.464,3

modificare % faţă de decembrie 2000
-14,6
-12,6
-14,3
-9,0
-12,7
-41,1
-39,8
-38,1


În termeni reali

CREDIT INTERN, NET









modificare % faţă de decembrie 2000
-5,1
-3,8
-4,3
-2,1
-3,2
-11,1
-8,6
-8,5

CREDIT NEGUVERNAMENTAL









modificare % faţă de decembrie 2000
1,3
3,1
4,0
6,1
6,6
7,8
11,4
11,4

CREDIT GUVERNAMENTAL NET









modificare % faţă de decembrie 2000
-17,7
-17,5
-20,8
-18,1
-22,8
-48,7
-48,3
-47,9

Un rol important la stimularea creditului neguvernamental şi la diminuarea marjelor dintre dobânda activă şi dobânda pasivă practicate de băncile comerciale, l-a avut decizia Băncii Naţionale a României de a diminua, în două rânduri, rata rezervelor minime obligatorii: de la 30% la 27% (la 1 iulie 2001) şi de la 27% la 25% (la 1 octombrie 2001).

Obiectivul creşterii rezervelor valutare la circa 3,5 miliarde dolari a fost, practic, atins încă de la jumătatea anului, odată cu intrarea banilor din emisiunea de euro-obligaţiuni pe şapte ani (600 milioane EURO). De comun acord cu Guvernul, Banca Naţională a României a considerat că o forţare a depăşirii acestui nivel al rezervelor, chiar dacă era tehnic posibilă, nu era dezirabilă, întrucât ar fi presupus o depreciere a leului mai rapidă, inconsistentă cu obiectivul primordial al reducerii ratei inflaţiei. Se va acţiona ca, şi după plata la scadenţă a obligaţiunilor “Samurai” (emise în anul 1996), în luna octombrie 2001, în valoare de circa 270 milioane dolari, Banca Naţională a României să se încadreze până la sfârşitul anului, în obiectivul stabilit pentru creşterea rezervelor valutare (tabelul nr.3).

Tabelul nr.3.  Evoluţia rezervelor valutare ale României în anul 2001
-milioane dolari*)-

Ianuarie

2001
Februarie

2001
Martie

2001
Aprilie

2001
Mai

2001
Iunie

2001
Iulie

2001
August

2001
Septembrie

2001

STOC
2.571,66
2.624,40
2.823,62
2.887,27
3.037,07
3.580,98
3.600,52
3.660,31
3.686,34

creªtere faţă de luna  precedentă

  - sume
  - %
74,79

3,00%
52,74

2,05%
199,20

7,59%
63,65

2,25%
149,79

5,19%
543,91

17,91%
19,53

0,55%
59,78

1,66%
26,03

0,71%

din care:

  cumpărări nete 

  pe piaţa valutară

  interbancară
-92,79
146,05
122,12
128,87
54,05
124,73
115,08
18,75
77,69

*) Datele corespund ultimei zile lucrătoare din luna respectivă
1.3. Evoluţii fiscale şi bugetare în anul 2001

Bugetul general consolidat pe anul 2001 a adoptat o viziune pragmatică, deschisă spre economia reală şi spre nevoile resimţite, în modul cel mai direct, de către cetăţenii ţării, fiind subordonat scopurilor, obiectivelor şi ţintelor majore ale politicilor macroeconomice din acest an, în vederea construirii noii economii.

1.3.1. Politica fiscală

Bugetul, ca principal instrument al politicii fiscale, prin organizare şi procedee, influenţează situaţia macroeconomică şi stă la baza analizei şi formulării politicii fiscale de a influenţa distribuţia veniturilor prin instrumentele specifice (impozite, programe de protecţie socială) şi stimularea economiei, precum şi coordonarea acestora pentru realizarea obiectivelor macroeconomice strategice: stabilizarea creşterii economice, reducerea inflaţiei şi a şomajului, reducerea deficitului de cont curent.

Pornind de la aceste considerente, politica fiscală promovată în anul 2001 poate fi caracterizată astfel:

è O politică fiscală sănătoasă care a reuşit să menţină deficitul bugetar, la nivelul corespunzător obiectivului de stabilitate economică, în corelaţie cu asigurarea finanţării neinflaţioniste şi a unui ritm sustenabil de acumulare a datoriei publice.

è O politică fiscală prudentă care a contribuit într-adevăr la îmbunătăţirea performanţelor economice şi redistribuirea poverii fiscale, fără să antreneze creşteri drastice ale cerinţelor de împrumut ale sectorului public şi astfel să determine evicţionarea sectorului privat.

è Promovarea unui pachet de măsuri fiscale care au vizat, în principal, următoarele:

v acordarea de facilităţi fiscale pentru sprijinirea întreprinderilor mici şi mijlocii;

v simplificarea impozitării microîntreprinderilor care realizează venituri reprezentând echivalentul în lei de până la 100 mii EURO şi un număr de până la 9 salariaţi, prin introducerea unui regim de impozitare de 1,5% asupra veniturilor trimestriale;

v revizuirea sistemului actual de accize prin majorarea nivelului cotelor la unele categorii de produse (cele nocive sănătăţii sau care nu sunt de strictă necesitate populaţiei).

è Ponderea veniturilor totale în produsul intern brut proiectate pentru anul 2001 a fost de 32,7% faţă de 31,5% în anul 2000, mărime determinată nu de majorarea cotelor de impozitare, ci de măsurile ce au fost luate pentru îmbunătăţirea gradului de colectare a obligaţiilor curente şi restante.

Principalele caracteristici structurale ale veniturilor bugetului general consolidat în perioada 2000-2001 sunt prezentate în tabelul nr.4 şi în planşa nr.1.

Tabelul nr.4.  Evoluţia veniturilor bugetului general consolidat 

                       în perioada 2000-2001

-miliarde lei-
-% din P.I.B.-
Grad de realizare 

al progra-

mului


Realizări

2000
Program

2001
Realizări

31.08.

2001
Realizări

2000
Program

2001
Realizări

31.08.

2001


Venituri -Total
din care:
251.095,4
359.410,8
221.436,4
31,5
32,7
20,1
61,6

Venituri fiscale
235.048,2
335.808,0
205.485,6
29,5
30,5
18,7
61,2

Impozite directe

din care:
141.969,6
205.376,0
126.604,3
17,8
18,7
11,5
61,6

   -impozit pe profit
20.334,3
25.101,0
15.375,3
2,6
2,3
1,4
61,3

   -impozit pe salarii şi venit
26.997,9
37.180,0
23.590,2
3,4
3,4
2,1
63,4

   -contribuţii de asigurări

    sociale
86.556,8
130.474,6
79.310,7
10,9
11,9
7,2
60,8

Impozite indirecte

din care:
93.078,6
130.432,0
78.881,3
11,7
11,9
7,2
60,5

   -taxa pe valoarea

    adăugată
50.438,7
71.844,0
43.772,0
6,3
6,5
4,0
60,9

   -accize
20.636,3
28.555,0
17.386,2
2,6
2,6
1,6
60,9

   -taxe vamale
8.702,3
8.697,0
5.436,1
1,1
0,8
0,5
62,5

Venituri nefiscale
14.896,8
22.835,3
15.738,5
1,9
2,1
1,4
68,9

Venituri din capital
825,7
340,5
206,0
0,1


60,5

Donaţii şi sponsorizări
324,7
420,0
6,3



1,5

Veniturile bugetului general consolidat pe anul 2001 au fost proiectate la 32,7% din produsul intern brut, în creştere cu 1,2 puncte procentuale faţă de anul 2000, în structura cărora impozitele directe sunt estimate să deţină 18,7% din produsul intern brut, iar cele indirecte 11,9% (în creştere cu 0,2 puncte procentuale faţă de anul anterior). În perioada 1 ianuarie - 31 august 2001 veniturile încasate ale bugetului general consolidat au reprezentat 61,6% din program.

În execuţie, în perioada 1 ianuarie - 31 august 2001, principalele surse de venituri ale bugetului general consolidat s-au realizat astfel:

è Impozitul pe profit s-a încasat în proporţie de 61,3% din program, realizare determinată, în principal, de creşterea producţiei industriale, a comerţului cu amănuntul, precum şi a volumului de investiţii.

è Impozitul pe salarii şi venit s-a realizat în proporţie de 63,4% din program, fiind impozitul cu cel mai mare randament de colectare, evoluţie determinată de:

v îmbunătăţirea gradului de colectare;

v creşterea salariului mediu brut faţă de aceeaşi perioadă a anului 2000, corelat cu modificarea baremului de impozitare şi a deducerilor personale de bază şi a celor suplimentare;

v creşterea numărului de contribuabili.


Taxa pe valoarea adăugată s-a încasat în proporţie de 60,9% din program, datorită, în principal, creşterii valorii adăugate brute.


Accizele s-au realizat în proporţie de 60,9% din program, ca urmare a:

v creşterii gradului de colectare pe fondul reducerii accizelor pe unitatea de produs la carburanţi auto şi la băuturi alcoolice şi băuturi alcoolice naturale;

v creşterii producţiei industriale în ramura prelucrării tutunului, precum şi în ramura industriei alimentare şi a băuturilor.

1.3.2. Politica bugetară

Politica bugetară promovată în anul 2001 a avut în vedere realizarea unei distribuţii eficiente şi transparente a fondurilor bugetare, prin stabilirea unui sistem coerent de priorităţi în repartizarea acestora pe sectoare.

Structura economică a cheltuielilor bugetului general consolidat în perioada 2000-2001 este redată în tabelul nr.5 şi în planşa nr.2.

Tabelul nr.5.  Cheltuielile bugetului general consolidat în perioada 2000-2001

-miliarde lei-
-% din P.I.B.-


Realizări

2000
Program

2001
Realizări

31.08.

2001
Realizări

2000
Program

2001
Realizări

31.08.

2001

cheltuieli -Total
din care:
283.140,4
398.164,8
247.350,0
35,5
36,2
22,5

Cheltuieli de personal
43.894,1
59.290,2
37.284,9
5,5
5,4
3,4

Cheltuieli materiale şi servicii
56.292,2
80.803,6
50.568,0
7,1
7,3
4,6

Dobânzi aferente datoriei publice
38.973,2
45.739,7
31.039,1
4,9
4,2
2,8

Subvenţii, prime şi transferuri
115.904,7
170.832,7
106.766,5
14,6
15,5
9,7

Rezerve

694,5


0,1


Cheltuieli de capital
24.481,8
39.692,2
21.379,9
3,1
3,6
1,9

Împrumuturi acordate
3.594,4
1.111,9
311,6
0,5
0,1


Principalele tendinţe şi orientări ale politicii bugetare în anul 2001 pot fi sintetizate astfel:

è cheltuielile bugetului general consolidat au fost proiectate să deţină 36,2% în anul 2001, în creştere cu 0,7 puncte procentuale faţă de anul 2000. În execuţie, la data de 31 august 2001, acestea au reprezentat 22,5% din produsul intern brut;

è subvenţiile, primele şi transferurile continuă să deţină ponderea cea mai mare în totalul cheltuielilor bugetare atât la nivelul programului pe anul 2001 (15,5% din produsul intern brut) cât şi în 

 execuţie (9,7% din produsul intern brut), urmate de cheltuielile materiale şi servicii (7,3% din produsul intern brut la nivelul programului pe anul 2001 şi 4,6% în execuţie), dobânzile aferente datoriei publice (4,2% din produsul intern brut la nivelul programului şi 2,8% în execuţie).


Fonduri importante au fost alocate cu prioritate, atât prin programul pe anul 2001 cât şi în execuţia la 31 august 2001, către următoarele domenii: asistenţă socială, alocaţii pentru copii, pensii şi alte ajutoare (10,8% din produsul intern brut, respectiv 6,6%), învăţământ (4,0% din produsul intern brut, respectiv 2,1%), sănătate (4,2% din produsul intern brut, respectiv 2,6%), transporturi şi comunicaţii (3,3% din produsul intern brut, respectiv 1,7%), ordine publică şi siguranţă naţională (2,0% din produsul intern brut, respectiv 1,1%), urmărindu-se:


îmbunătăţirea criteriilor de eligibilitate către grupurile realmente defavorizate;


continuarea reformei în domeniul învăţământului;


crearea unui sistem de sănătate bazat pe cost-eficienţă, sustenabil pe termen mediu şi lung;


modernizarea şi dezvoltarea infrastructurii în transporturi;


îmbunătăţirea managementului cheltuielilor publice prin extinderea bugetului pe bază de programe la un număr de 13 ministere şi agenţii cheltuitoare, avându-se în vedere că, potrivit acestei metode, priorităţile bugetare au o fundamentare riguroasă, pe baza raportului cost-beneficiu;


descentralizarea unor servicii publice şi finanţarea acestora din bugetele locale, respectiv a cheltuielilor instituţiilor de învăţământ preuniversitar de stat, creşelor şi centrelor locale de consultanţă agricolă.

1.3.3. Deficitul bugetar

Pentru anul 2001 a fost proiectat un deficit bugetar de 3,5% din produsul intern brut, avându-se în vedere finanţarea sa neinflaţionistă cu preponderenţă din surse externe, pentru a elibera surse interne de finanţare pentru sectorul neguvernamental. Astfel, la 31 iulie 2001, din totalul creditului intern, numai 19,0% era direcţionat către sectorul guvernamental, în timp ce 81,0% era alocat sectorului neguvernamental, cu efecte pozitive asupra economiei reale.

Execuţia bugetară la data de 31 august 2001 evidenţiază un deficit de 2,4% din produsul intern brut, menţinându-se în limitele proiectate, în principal, datorită influenţei favorabile a bugetelor locale, fondului pentru plata ajutorului de şomaj, fondului de asigurări sociale de sănătate.

Influenţele arătate, având un caracter temporar şi conjunctural, o anumită incertitudine trebuie asociată acestei evaluări. Astfel, excedentul bugetelor locale se va consuma în cea mai mare parte până la sfârşitul anului, în timp ce unele programe prevăzute în bugetul fondului pentru plata ajutorului de şomaj înregistrează o relativă întârziere.

1.3.4. Datoria publică
Indicatorii datoriei publice interne şi cei ai datoriei externe totale arată că România are încă un grad de îndatorare redus.

La 31 iulie 2001, ponderea datoriei publice era de 28,5% din produsul intern brut, datoria publică externă reprezentând 20,2%. În cadrul acesteia se remarcă ponderea mai mare a datoriei publice externe directe, de 13,6% din produsul intern brut, faţă de datoria publică externă garantată (6,6% din produsul intern brut).

La sfârşitul anului 2001 se estimează o pondere a datoriei publice totale în produsul intern brut de 31,2%. Comparativ cu anul 1997 gradul de îndatorare este mai mare cu 3,4 puncte procentuale (tabelul nr.6 şi planşa nr.3).

Tabelul nr.6.  Evoluţia ponderii datoriei publice în produsul intern brut 

                       în perioada 1997-2001
-procente-


1997
1998
1999
2000
2001

Total datorie publică
27,8
28,0
34,0
31,5
31,2

    Datorie publică internă
21,8
20,7
20,9
22,3
22,9

    Datorie publică externă
6,0
7,3
13,1
9,2
8,3

Serviciul datoriei publice va fi plătit prin împrumuturi noi sau refinanţare pe piaţa internă sau externă în funcţie de costurile comparative, directe şi indirecte, ale celor două tipuri de împrumuturi şi de necesitatea restucturării datoriei publice externe în favoarea împrumuturilor cu scadenţe de peste trei ani. De asemenea, obiectivul restructurării datoriilor în favoarea scadenţelor pe termen lung include împrumuturile pe pieţele private de capital. 

Extinderea maturităţii împrumuturilor prin titluri de stat este şi obiectivul urmărit în managementul datoriei publice interne, anul 2001

constituind piatra de temelie în acest proces care necesită câştigarea încrederii pieţelor financiare.

Astfel, în managementul datoriei publice interne au fost făcute eforturi de creştere a volumului titlurilor de stat emise cu scadenţe la 6 luni şi 1 an, introducându-se în acelaşi timp certificatele cu scadenţe la 6 luni vândute direct populaţiei.  

Noua orientare în managementul datoriei publice interne către extinderea maturităţii titlurilor de stat este susţinută şi de emisiunea de titluri de stat în valută, singurul instrument cu scadenţă de peste un an acceptat de pieţele financiare româneşti.

Această extindere a curbei de maturitate a instrumentelor de finanţare şi refinanţare ale datoriei publice interne crează pentru următorii ani avantajul diminuării volumului lunar de titluri de refinanţat, fapt reflectat în ratele de do- bândă şi implicit în presiunea datoriei publice interne asupra bugetului de stat.

Politica de depreciere a monedei naţionale în limitele ratei inflaţiei aplicată de Banca Naţională a României face ca dobânda nominală oferită la aceste titluri în valută să poată fi asimilată dobânzii reale, transformându-le în instrumente mult mai ieftine decât împrumuturile în lei, ale căror dobânzi reale depăşesc 10%. Apelarea la împrumuturile în valută reduce şi nevoia de finanţare şi refinanţare în lei, uşurând astfel misiunea Băncii Naţionale a României de a atinge obiectivele de politică monetară. 

Este de remarcat în acest sens reducerea dobânzilor la emisunile de titluri de stat pe piaţa interbancară. Dacă la începutul anului 2001 titlurile de stat erau emise la dobânzi anualizate de 60%, la momentul septembrie 2001 portofoliul de titluri de stat în lei emise pe piaţa interbancară (titluri în valoare de 24.965 miliarde lei) avea o dobândă medie anualizată de 45,58%.   

1.3.4.1. Datoria publică internă

Stocul datoriei publice interne totale la data de 31 iulie 2001 însumează 91.827,7 miliarde lei şi, în conformitate cu prevederile Legii nr.81/1999, reflectă totalitatea obligaţiilor statului provenind din împrumuturi contractate direct de pe piaţa internă, inclusiv sumele primite temporar din sursele trezoreriei statului, fiind destinate finanţării şi refinanţării deficitelor bugetare şi a unor necesităţi ale Guvernului aprobate în baza unor acte normative speciale. 

Pentru anul 2001 se estimează că dobânzile aferente datoriei publice interne vor fi în sumă de 27.900 miliarde lei (2,5% din produsul intern brut), iar în anul 2002 aceste dobânzi se vor ridica la suma de 28.944 miliarde lei  (2,0% din produsul intern brut). Se observă, în concluzie, o reducere a presiunii dobânzilor la datoria publică internă asupra cheltuielilor bugetare pe fondul unei diminuări a ratelor reale de dobândă, atât pe piaţa interbancară, la împrumuturile directe de la populaţie, cât şi datorită împrumuturilor în valută de pe piaţa internă ale căror rate de dobândă sunt corelate cu dinamica indusă pe pieţele internaţionale de scăderea randamentului la titlurile în dolari.

1.3.4.2. Datoria publică externă
La 31 iulie 2001, datoria publică externă efectivă a fost de 7.513,5 milioane dolari S.U.A., în creştere cu 655,9 milioane dolari S.U.A., faţă de sfârşitul anului 2000. Ritmul de creştere al datoriei publice externe efective a fost de 9,6% în primele 7 luni ale anului, faţă de sfârşitul anului 2000, ritm inferior (cu 0,3 puncte procentuale) celui al datoriei externe efective totale (tabelul nr.7).

În aceeaşi perioadă, datoria publică externă directă a crescut cu 9,2%, iar datoria publică externă garantată cu 10,3% (planşa nr.4).

Ponderea datoriei publice externe efective în datoria externă totală se menţine, la sfârşitul lunii iulie 2001, la nivelul anului 2000, (de circa 70%), în uşoară scădere faţă de anii anteriori, ceea ce denotă faptul că s-a înregistrat o uşoară creştere a ponderii datoriei comerciale negarantate.

Tabelul nr.7.  Datoria externă efectivă pe termen mediu şi lung 

                       şi rezervele internaţionale brute
-milioane dolari S.U.A., la sfârşitul perioadei-

1998
1999
2000
31 iulie 2001

Datoria externă pe termen mediu şi lung

    Datoria publică directă

    Datoria publică garantată

    Datoria comercială negarantată
9.321,8

4.814,1

2.152,0

2.355,7
8.573,2

3.925,4

2.248,8

2.399,0
10.076,0

4.639,4

2.218,2

3.218,4
10.894,0

5.066,8

2.446,7

3.380,5

Ponderea datoriei externe pe termen mediu şi lung în produsul intern brut (%)
22,5
30,0
27,0
28,7

Datoria externă pe termen mediu şi lung, pe creditori 

    Instituţii financiare internaţionale

    Relaţii bilaterale

    Bănci private (inclusiv pieţe de capital)

    Alţi creditori
3.713,5

1.134,5

3.474,1

999,7
3.884,6

982,7

2.591,3

1.114,6
4.349,5

894,7

2.841,3

1.990,5
4.456,0

822,3

3.496,9

2.118,8

Rezerve internaţionale brute

    Aur

    Devize convertibile, din care:

             DST
3.791,7

924,3

2.867,4

1,2
3.653,6

966,6

2.687,0

10,1
4.841,7

919,5

3.922,2

1,0
5.848,6

896,9

4.951,7

2,2

Notă: la calculul ponderii în produsul intern brut s-au utilizat cursurile medii de schimb lei/USD 

             pentru anul 2001: 29.078 lei/USD.

Componenţa pe tipuri de creditori a datoriei publice externe, la 31 iulie 2001, relevă ponderea importantă a instituţiilor financiare internaţionale; o pondere de 66% din datoria publică externă efectivă provine de la creditorii multilaterali şi bilaterali (tabelul nr.8 şi planşa nr.5).

Tabelul nr.8. Structura datoriei publice externe pe creditori la 31 iulie 2001

-milioane dolari-

Datorie publică externă
7.513,5

    - multilaterali
3.742,9

    - bilaterali
721,5

    - pieţe externe de capital
1.754,5

    - bănci private şi alţii
1.294,6

Structura datoriei publice externe pe tipuri de debitori la 31 iulie 2001 relevă ponderea semnificativă a datoriei guvernamentale (67%), urmată de aceea a agenţilor economici (24%) (tabelul nr.9 şi planşa nr.6).

Tabelul nr.9.  Structura datoriei publice externe pe debitori la 31 iulie 2001

-milioane dolari-

Datorie publică externă
7.513,5

    - datoria guvernamentală
5.055,0

    - datoria B.N.R.
692,0

    - agenţi economici
1.766,5

Structura portofoliului datoriei publice externe efective la sfârşitul primelor şapte luni ale anului 2001 relevă că principala valută componentă este dolarul S.U.A. (50,4%), urmat de euro (26,4%), marca germană (8,0%), DST (4,9%), yenul japonez (4,3%) etc. (planşa nr.7).

Structura datoriei publice externe după tipul dobânzilor evidenţiază că aproximativ 50% reprezintă împrumuturi externe cu dobândă variabilă. Aceasta înseamnă că în viitor, o atenţie deosebită trebuie acordată utilizării instrumentelor derivate de protecţie împotriva riscului dobânzii.

Serviciul datoriei publice externe estimat pentru anul 2001 este de 1.915,5 milioane dolari S.U.A. Serviciul datoriei publice va fi plătit prin împrumuturi noi sau refinanţare pe piaţa internă sau externă în funcţie de costurile comparative, directe şi indirecte, ale celor două tipuri de împrumuturi şi de necesitatea restructurării datoriei publice externe în favoarea împrumuturilor cu scadenţe de peste trei ani. 

Structura pe scadenţe a datoriei publice externe efective indică o situaţie favorabilă, circa 80% din datoria publică externă având scadenţe peste 5 ani (tabelul nr.10 şi planşa nr.8).

Tabelul nr.10.  Structura datoriei publice externe pe scadenţe la 31 iulie 2001

-milioane dolari-

Datorie publică externă
7.513,5

    - între 1 - 5 ani
1.463,2

    - între 1 - 10 ani
1.973,1

    - mai mare de 10 ani
4.077,2

Având în vedere conjunctura externă favorabilă (existenţa unor lichidităţi semnificative pe piaţa financiară internaţională şi rate scăzute ale dobânzilor în ţările dezvoltate) s-au reluat emisiunile de obligaţiuni denominate în valută, pe pieţele externe. În anul 2001, pentru finanţarea deficitului bugetar, România a lansat emisiuni de euro-obligaţiuni în valoare de 750 milioane EURO. Datorită îmbunătăţirii rating-ului de ţară de către unele agenţii de rating (Standard&Poor's), ultima emisiune, deşi cu scadenţă mai mare, a fost emisă cu o rată a dobânzii inferioară emisiunilor precedente.

Datoria publică garantată de stat reprezintă o parte însemnată (aproximativ 32,6%) din datoria publică externă efectivă, la 31 iulie 2001. La această dată, ponderea plăţilor din bugetul de stat pentru creditele externe garantate de stat (rata eşecului) a fost de 25,9% din totalul serviciului datoriei publice externe garantate.

În procesul de elaborare a bugetului de stat, Ministerul Finanţelor Publice ia în consideraţie plăţile pe care, în calitatea sa de garant, ar urma să le efectueze în contul agenţilor economici aflaţi în lipsă de lichidităţi. În vederea recuperării sumelor achitate la extern pentru aceşti agenţi economici, au fost încheiate convenţii între Ministerul Finanţelor Publice şi debitori. Conform legislaţiei în vigoare, la sumele restante se aplică penalităţile aferente corespunzător legislaţiei în vigoare. În baza prevederilor Convenţiilor semnate cu debitorii, s-au încheiat procese- verbale de conciliere în care s-au prevăzut modalităţi concrete de recuperare a sumelor achitate de Ministerul Finanţelor Publice.

Datoria publică externă contractată a fost, la 31 iulie 2001, de 13.787,9 milioane dolari S.U.A. şi a avut următoarele caracteristici, comparativ cu sfârşitul anului 2000:

è pe total, creşterea în ultimele 7 luni a fost de 756,3 milioane dolari S.U.A., ca structură constatându-se o uşoară îmbunătăţire  a situaţiei, prin scăderea ponderii datoriei pe termen de până la 3 ani în favoarea datoriei cu scadenţe peste 3 ani;

è de asemenea, se remarcă o creştere a ritmului datoriei directe, compensată de o uşoară scădere a dinamicii datoriei garantate.

Tabelul nr.11.  Structura pe scadenţe a datoriei publice externe contractate


milioane dolari S.U.A.
%


1999
2000
31 iulie

2001
1999
2000
31 iulie

2001

Total datorie publică externă
11.727,1
13.031,6
13.787,9
100,0
100,0
100,0

    Între 1 şi 3 ani
409,1
734,6
674,3
3,5
5,7
4,9

    Peste 3 ani

    din care:
11.318,0
12.297,0
13.113,6
96,5
94,3
95,1

Datoria publică externă directă
7.135,2
7.830,8
8.326,7
60,8
60,1
60,4

    Între 1 şi 3 ani
0,2
281,3
272,3

2,2
2,0

    Peste 3 ani
7.135,0
7.549,5
8.054,4
60,8
57,9
58,4

Datoria publică externă garantată
4591,9
5200,8
5.461,2
39,2
39,9
39,6

    Între 1 şi 3 ani
408,9
453,3
402,0
3,5
3,5
2,9

    Peste 3 ani
4183,0
4747,5
5.059,2
35,7
36,4
36,7

Intrările de credite externe în anul 2001 se estimează că vor fi în valoare de 2.192,0 milioane dolari S.U.A., din care emisiunile de obligaţiuni vor reprezenta 30% (tabelul nr.12 şi planşa nr.9).
Tabelul nr.12.  Intrări de credite externe în anul 2001
-milioane dolari-

Intrări de credite externe în anul 2001
2.192,0

    - emisiuni de obligaţiuni
657,2

    - proiecte
1.534,8

Structura scadenţelor datoriei publice externe contractate relevă o repartizare sustenabilă a poverii datoriei, atât pentru datoria publică externă directă, cât şi pentru datoria publică externă contractată cu garanţia statului: 

ponderea datoriei cu scadenţe peste 3 ani este semnificativă, ceea ce crează posibilitatea suportării mai uşoare a plăţilor, ca urmare a acumulării unor ani de creştere economică şi a obţinerii unor rezultate din folosirea eficientă a creditelor externe.

CAPITOLUL  2

Estimarea evoluţiei economiei româneŞti 

în anul 2002
REZUMATUL CAPITOLULUI  2

è Prognoza macroeconomică pentru anul 2002 are ca obiectiv asigurarea creşterii economice bazate pe sporirea ratei investiţiilor, prin participarea semnificativă a capitalului naţional şi prin atragerea de resurse externe, mai ales sub formă de investiţii directe.
è Produsul intern brut se estimează că va creşte în anul 2002 cu 5%, pe seama măririi volumului de activitate, cu deosebire în ramurile  producătoare de bunuri. Produsul intern brut nominal va înregistra o creştere mai moderată datorită diminuării inflaţiei, urmând să ajungă la 1.440 mii miliarde lei.
è Formarea brută de capital fix va creşte cu 9,7% în condiţiile în care cererea internă, în ansamblul său, va creşte cu 6%. Deficitul balanţei comerciale ar urma să provină din achiziţiile tot mai însemnate de echipamente şi tehnologii performante.
è Consumul final al populaţiei va creşte cu o rată mai mică decât produsul intern brut (3,8%), având, în schimb, o dinamică mai mare decât consumul administraţiei, restrâns în principal prin măsuri de consolidare fiscală.

è Dinamica mai pronunţată a importurilor de bunuri şi servicii faţă de exporturile de bunuri şi servicii va face ca exportul net să aibă o contribuţie negativă la creşterea reală a produsului intern brut.

è Evoluţia negativă a exportului net este compensată de evoluţia pozitivă a balanţei serviciilor şi a balanţei veniturilor, care urmează a-şi ameliora deficitele, precum şi de creşterea contribuţiei excedentului transferurilor curente, astfel încât deficitul contului curent al balanţei de plăţi externe va fi la nivelul de 2,28 miliarde dolari.

è În domeniul resurselor umane, creşterea economică susţinută va fi însoţită de o majorare a numărului de salariaţi (+45 mii persoane), în condiţiile unei îmbunătăţiri importante a productivităţii muncii (+4,5%) şi unei reduceri a ratei şomajului până la 9,2%.



2. Estimarea evoluţiei economiei româneşti în 2002
Prognoza macroeconomică pentru anul 2002, construită pe baza Programului de guvernare pe perioada 2001-2004 are ca obiectiv asigurarea creşterii economice bazate pe sporirea ratei investiţiilor prin participarea semnificativă a capitalului naţional şi prin atragerea resurselor externe, mai ales sub formă de investiţii directe, astfel încât să se asigure o dezvoltare echilibrată, fără mari discrepanţe în evoluţia şi structura agregatelor macroeconomice. Produsul intern brut se estimează că va creşte în anul 2002 cu 5%, pe seama măririi volumului de activitate, cu deosebire în ramurile  producătoare de bunuri (planşa nr.10). 

Principalele ipoteze ale estimărilor privind evoluţia viitoare a economiei româneşti, decurgând din Programul de guvernare 2001-2004, sunt următoarele:

è relansarea cererii interne fără a se neglija rolul cererii externe;

è îmbunătăţirea structurii cererii totale, ca urmare a unei dinamici superioare a formării brute a capitalului fix comparativ cu cea a consumului final;

è o politică a veniturilor care să susţină procesul de dezinflaţie, respectiv o evoluţie a acestora strict legată de performanţele economice;

è revigorarea producţiei interne - industrie, construcţii - în cadrul căreia se detaşează industria prelucrătoare, cu un aport sporit de valoare adăugată;

è modificarea structurii exporturilor româneşti în favoarea produselor de prelucrare superioară, cu valoare adăugată brută mai ridicată;

è îmbunătăţirea utilizării resurselor de muncă, atât prin majorarea numărului de salariaţi, cât şi prin creşterea generală a gradului de ocupare reflectată în reducerea ratei şomajului;

è îmbunătăţirea stabilităţii sistemului financiar şi bancar şi finalizarea reformei sistemului fiscal;

è dezvoltarea unui mediu de afaceri funcţional şi atractiv.


Scenariul preconizează o continuare a tendinţei, începută în anul 2001, de utilizare a produsului intern brut cu precădere pentru acumulare. Formarea brută de capital fix va creşte în anul 2002 cu 9,7%, în condiţiile în care cererea internă, în ansamblul său, va creşte cu 6%. Deficitul balanţei comerciale ar urma să provină din achiziţiile tot mai însemnate echipamente [image: image14.wmf]0

şi tehnologii performante. Ritmurile de creştere pe fiecare destinaţie a produsului intern brut (tabelul nr.13) sunt următoarele: 

Tabelul nr.13.

-modificări procentuale faţă de an anterior-

2000
2001
2002

Cererea internă, din care:
+4,2
+6,5
+6,0

   - Consumul final al gospodăriilor populaţiei
-1,2
+4,4
+3,8

   - Consumul administraţiei publice şi private
+15,6
+3,2
+3,0

   - Formarea brută de capital fix
+5,5
+10,0
+9,7

   - Modificarea stocurilor*)
+1,9
+1,4
+1,5

Exportul net*)
-2,8
-2,3
-1,5

   - Exporturi de bunuri şi servicii
+23,9
+12,6
+8,9

   - Importuri de bunuri şi servicii
+29,1
+16,6
+10,6

Produsul intern brut
+1,6
+4,5
+5,0

*) Contribuţia la creşterea reală a produsului intern brut 

Consumul final al populaţiei va creşte cu o rată mai mică decât produsul intern brut (+3,8%), având, în schimb, o dinamică mai mare decât consumul administraţiei, ultimul fiind restrâns în principal datorită măsurilor luate în scopul consolidării fiscale. Pe latura cererii, acest lucru va reduce presiunea inflaţionistă. Dinamica consumului final al populaţiei va fi influenţată de dinamica superioară a cumpărărilor de mărfuri (103,9%), determinată de creşterea puterii de cumpărare. In aceste condiţii, consumul final al gospodăriilor populaţiei va reprezenta, în anul 2002, 70% din produsul intern brut.
Exportul net va avea în anul 2002 o contribuţie negativă la creşterea reală a produsului intern brut, ca urmare a dinamicii mai pronunţate a importurilor de bunuri şi servicii faţă de exporturile de bunuri şi servicii. Exporturile de bunuri şi servicii sunt proiectate a avea o creştere de 8,9%, iar importurile de bunuri şi servicii să înregistreze un spor de 10,6%.

Exporturile de bunuri au fost estimate ca având o creştere de 8,4%, pe principalele grupe de produse estimându-se următoarele evoluţii:

è creşterea exportului de produse agroalimentare cu 7% bazată în special pe nivelul producţiei vegetale, respectiv realizarea unui plus faţă de 2001 de 30 milioane dolari;

è creşterea cu 28,9% a exportului de produse ale industriei construcţiilor de maşini, ceea ce reprezintă un plus de 650 milioane dolari;

è menţinerea evoluţiei crescătoare a exportului de produse ale industriei uşoare.

Importurile de bunuri se vor majora cu 9,3%, ţinând cont în principal de dependenţa dezvoltării ţării noastre de creşterea resurselor energetice din import, precum şi de necesitatea relansării procesului investiţional, susţinută de transferul de tehnologie din exterior. În structură, importurile prezintă următoarele caracteristici:

è scăderea importurilor de produse agroalimentare în anul 2002 cu 4,2%;

è importul de produse minerale, va continua să crească, ritmul estimat de 5,4%, fiind însă sub media creşterii importurilor;

è sporirea importului de produse ale industriei construcţiilor de maşini cu 12,6%, importuri care includ bunurile de capital.

 Având  în vedere estimările efectuate pentru exportul şi importul de bunuri în anul 2002, respectiv deficitul balanţei comerciale (FOB-CIF) (planşa nr.11) şi evoluţia comerţului exterior de bunuri şi servicii, contul curent se prezintă astfel (tabelul nr.14):

Tabelul nr.14.

-milioane dolari-

2000
2001
2002

Contul curent
-1.359
-2.282
-2.280

   - Încasări
13.537
15.144
16.570

   - Plăţi
14.896
17.426
18.850

Export de bunuri şi servicii
12.133
13.800
15.000

Import de bunuri şi servicii
14.071
16.776
18.190

Evoluţia exportului net pune în evidenţă menţinerea deficitului contului curent al balanţei de plăţi externe la nivelul de 2,28 miliarde dolari, susţinut de evoluţia pozitivă a balanţei serviciilor şi a balanţei veniturilor, care urmează a-şi reduce deficitele, precum şi de creşterea contribuţiei excedentului transferurilor curente. 


Evoluţiile menţionate conduc la următoarea structură a utilizării produsului intern brut (tabelul nr.15):

Tabelul nr.15.

-procente-

2000
2001
2002

Cererea internă
105,8
108,5
108,4

   - Consumul final al gospodăriilor populaţiei
70,0
70,4
70,0

   - Consumul final al administraţiei publice 

      şi private
16,4
15,6
14,8

   - Formarea brută de capital fix
18,4
19,5
19,7

   - Modificarea stocurilor
1,0
3,0
3,8

Exportul net
-5,8
-8,5
-8,4

   - Exporturi de bunuri şi servicii
34,1
37,6
37,4

   - Importuri de bunuri şi servicii
39,9
46,1
45,8

Produsul intern brut
100,0
100,0
100,0

Notă: Structura s-a calculat pe baza valorilor în preţuri curente
Pe latura ofertei, se estimează ritmuri superioare de creştere faţă de produsul intern brut în industrie, construcţii şi serviciile direct condiţionate (transporturi şi comerţ) de volumul de activitate din cele două ramuri. Evoluţia valorii adăugate brute în principalele ramuri se prezintă astfel (tabelul nr.16):

Tabelul nr.16.

-modificări procentuale faţă de an anterior-


2000
2001
2002

Industrie
+6,1
+6,2
+5,8

Agricultură, silvicultură şi piscicultură
-15,8
+2,9
+4,6

Construcţii
+6,3
+7,7
+6,8

Comerţ, hoteluri şi restaurante
+3,9
+4,7
+5,6

Transporturi
+3,6
+4,8
+5,4

Comunicaţii
-4,9
4,1
4,6

Tranzacţii imobiliare, alte servicii
+10,3
+5,2
+5,7

Administraţia publică, învăţământ, sănătate
-0,3
-2,8
-1,8

Activităţi financiar-bancare
-24,0
+4,8
+5,6

Valoarea adăugată brută pe total economie
+1,7
+4,5
+5,0

Produsul intern brut
+1,6
+4,5
+5,0

Producţia industrială va creşte cu 5,8% datorită majorării, cu deosebire, a producţiei ramurilor industriei prelucrătoare cu cerere la export, bazată în principal pe creşterea semnificativă a productivităţii muncii. Ţinând seama de posibilităţile limitate de creştere în industria extractivă, precum şi de necesitatea reducerii intensivităţii energetice în sectorul productiv al economiei, se apreciază că industria prelucrătoare va avea rolul principal în dezvoltarea industrială a ţării (planşa nr.12). În aceste condiţii producţia industriei prelucratoare este estimată să crească cu 6,6%, evoluţie structurată pe principalele componente astfel:

è componenta ofensivă, în care se înscriu sectoarele şi grupele de produse cu creştere peste media pe ansamblul industriei: industria de maşini şi echipamente (+9,2%); industria confecţiilor (+8,5%); industria de maşini şi aparate electrice (+8,0%); industria chimică (+7,3%); industria pielăriei şi încălţămintei (+7,0%); industria mijloacelor de transport rutier (+7,0%); industria alimentară (+6,7%); prelucrarea petrolului (+6,6%); industria mobilei (+6,5%);
è componenta neutrală, care cuprinde sectoare cu creşteri apropiate de media pe industrie: prelucrarea cauciucului şi a maselor plastice (+6,0%); industria metalurgică (+5,9%); industria celulozei, hârtiei şi cartonului (+5,7%); industria altor produse din minerale nemetalice (+5,7%); industria altor mijloace  de transport (+5,5%);
è componenta defensivă, în care se înscriu sectoarele a căror evoluţie se va afla mult sub cea pe ansamblul industriei şi a căror pondere în structura industriei va scădea: construcţii metalice (+4,3%); prelucrarea lemnului (+4,0%); industria de aparatură medicală de precizie, optică şi ceasornicărie (+3,0%); industria textilă (+2,0%); industria de echipamente,  aparate  de  radio, televiziune  şi  comunicaţii (+2,0%).


Prognoza evoluţiei agriculturii pentru anul 2002 presupune o creştere a valorii producţiei agricole cu 4,5%,  dinamică posibilă nu numai datorită potenţialului productiv al terenului agricol, cât mai ales sporirii randamentelor, ca urmare a măsurilor de redresare a agriculturii avute în vedere prin Programul de guvernare. 


În domeniul inflaţiei, se preconizează o reducere graduală, în principal prin:

è accelerarea reformelor în special în ceea ce priveşte ajustările structurale, ceea ce va asigura premisele unei sensibile dezinflaţii;

è menţinerea unei politici monetare prudente, capabilă să asigure remonetizarea economiei prin instrumente neinflaţioniste;

è reducerea durabilă a anticipaţiilor inflaţioniste ale agenţilor economici, pe fondul unei creşteri economice sustenabile;

è sporirea disciplinei financiare, reducerii blocajului financiar şi combaterea inflaţiei speculative;

è perfecţionarea mecanismelor privind regimul preţurilor reglementate;

è urmărirea raportului cerere-ofertă în diverse sectoare, efectuarea de investigaţii pentru cunoaşterea diferitelor pieţe în vederea identificării oricăror distorsiuni în funcţionarea normală a acestora şi luarea măsurilor de remediere legală.

Pentru anul 2002 prognoza prevede o reducere a inflaţiei la circa 22% însemnând că, practic, s-a intrat în faza evoluţiei descrescătoare şi predictibile a inflaţiei (planşa nr.13).

În structură, evoluţia diferenţiată a preţurilor va favoriza modificarea comportamentului agenţilor economici şi populaţiei în direcţia economisirii şi acumulării. Se preconizează indici de preţuri inferiori pentru formarea brută de capital fix atât faţă de deflatorul  produsului intern brut, cât şi faţă de indicii de preţuri aferenţi consumului final al populaţiei.
Creşterea valorică a produsului intern brut, rezultat al combinaţiei influenţelor scăderii preţurilor şi a creşterii reale, urmăreşte evoluţia inflaţiei, deflatorul produsului intern brut de 124,7%, fiind inferior indicelui mediu al preţurilor de consum (126%).

Produsul intern brut nominal va înregistra o creştere mai moderată datorită diminuării inflaţiei în anul 2002, urmând să ajungă la 1.440.000 miliarde lei.

În domeniul resurselor umane, creşterea economică susţinută va fi însoţită de o majorare a numărului de salariaţi, la care se adaugă şi profesiile libere, în condiţiile unei îmbunătăţiri importante a productivităţii muncii. Sursele demografice ale creşterii cantitative a forţei de muncă vor fi limitate. Populaţia totală se reduce şi, ca urmare rata de activitate se diminuează, chiar dacă panta declinului este mult atenuată de numărul mai mic de ieşiri la pensie, ca urmare a noii Legii a pensiilor, prin care perioada de activitate s-a prelungit. 

Evoluţia ocupării va fi influenţată de câţiva factori contradictorii. Pe de o parte, fluxul de investiţii străine va genera noi locuri de muncă. Întreprinderile mici şi mijlocii se aşteaptă să aibă, de asemenea, o contribuţie pozitivă, localizată mai ales la nivelul muncii nesalariale. Totuşi continuarea procesului de restructurare şi privatizarea vor induce presiuni asupra ocupării. 

În acelaşi timp productivitatea muncii îşi va spori ritmul său de creştere, care va fi începând cu anul 2003 peste ritmul de creştere a produsului 

intern brut. În anul 2002, pe ansamblul economiei, productivitatea muncii, calculată ca raport între produsul intern brut şi populaţia ocupată va creşte cu 4,5%. Numărul mediu de salariaţi se va majora cu 45 mii de persoane, iar rata şomajului se estimează că va ajunge la 9,2% (planşa nr.14).

CAPITOLUL  3

POLITICA MONETARĂ ŞI VALUTARĂ

ÎN ANUL 2002 

REZUMATUL CAPITOLULUI  3

è Obiectivul primordial al politicii monetare în anul 2002 va rămâne reducerea ratei inflaţiei până la nivelul de 22 procente (decembrie/ decembrie). În acest scop, politica monetară va trebui să primească un ajutor esenţial de la celelalte politici, îndeosebi de la politica fiscală, salarială, de restructurare şi de privatizare.

è Utilizarea cursului de schimb ca ancoră dezinflaţionistă într-o măsură mai mare decât în anul 2001.

è Creşterea creditului către sectorul neguvernamental.



3. Politica monetară şi valutară în anul 2002
În linii mari, principalele direcţii urmărite de politica monetară în anul 2001 vor continua să stea în centrul atenţiei şi în anul 2002. Obiectivul primordial va rămâne reducerea inflaţiei până la un nivel de 22 procente (decembrie faţă de decembrie, exprimat prin preţuri de consum). În acest scop, este esenţial ajutorul pe care politica monetară trebuie să-l primească de la celelalte politici, îndeosebi de la politica fiscală, salarială, de restructurare şi de privatizare. Fără progrese substanţiale în aceste domenii, orice progres pe linia reducerii inflaţiei riscă să fie de scurtă durată şi reversibil.

Dacă echilibrarea contului curent al balanţei de plăţi va putea fi asigurată prin alte politici de gestionare a cererii agregate, cursul de schimb va putea fi utilizat ca ancora dezinflaţionistă într-o măsură mai mare decât în anul 2001. Totodată, pentru a se descuraja intrările masive de capital speculativ, Banca Naţională a României, de comun acord cu Guvernul, a hotărât să confere un grad mai mare de variabilitate evoluţiei zilnice a cursului de schimb, chiar dacă pe termene mai lungi (lună, trimestru) evoluţia acestuia va avea un caracter predictibil. 

Avându-se în vedere treptata apropiere a României de integrarea în Uniunea Europeană, se va trece în mod explicit la un coş EURO-dolar, faţă de care vor fi judecate deprecierea nominală sau aprecierea reală a leului şi, realizate intervenţiile.

Ministerul Finanţelor Publice va continua să finanţeze o parte însemnată din deficitul bugetar prin împrumuturi pe pieţele externe de capital, ceea ce va permite o relaxare în continuare a politicii de dobânzi, în paralel cu diminuarea inflaţiei şi a anticipaţiilor inflaţioniste.

Totodată, dacă evenimente adverse, de natură internă sau externă, vor accentua presiunea asupra echilibrului extern al balanţei de plăţi, Banca Naţională a României, de comun acord cu Guvernul, este gata să apere obiectivul de inflaţie şi de curs de schimb printr-o creştere temporară a dobânzilor practicate, cu intervenţii limitate pe piaţa valutară, pentru a salvgarda rezerva internaţională acumulată.

Pe de altă parte, dacă scenariul pozitiv se va materializa, Banca Naţională a României este gata să ia în calcul reducerea în continuare a ratei rezervelor minime obligatorii, în cursul anului 2002.

Evoluţia principalilor indicatori monetari pentru anul 2002,  în corelaţie cu obiectivele politicii monetare, este prezentată în tabelul nr.17.

Tabelul nr.14.  Evoluţia principalilor indicatori monetari în anul 2002

-% faţă de decembrie 2001-

a) creşterea masei monetare în sens larg

     din care:
28,3

      - creşterea activelor externe nete
20,3

      - creşterea activelor interne nete
8,1

b) creşterea creditului către sectorul neguvernamental
31,2

c) creşterea numărului în circulaţie
27,6

d) reducerea vitezei de rotaţie
de la 4,9 la 4,8 rot./an

CAPITOLUL  4

CONFIGURAŢIA PROIECTULUI DE BUGET 

PE ANUL 2002
REZUMATUL CAPITOLULUI  4

è Proiectul de buget pe anul 2002 a cunoscut o restructurare radicală din punct de vedere al consistenţei şi transparenţei datelor şi informaţiilor pe care le oferă, reflectând necesităţile şi posibilităţile de dezvoltare şi consolidare a sectorului finanţelor publice.

è Proiectul de buget elaborat pentru anul 2002 se bazează pe accelerarea creşterii economice, pe o inflaţie relativ scăzută, constrângeri salariale şi un uşor declin al şomajului.

è Noile principii şi reguli bugetare care au stat la baza formulării sale au în vedere:

v creşterea valorii informaţionale a bugetului;

v îmbunătăţirea rolului alocativ al acestuia prin repartizarea transparentă a fondurilor bugetare în funcţie de priorităţile sectoriale;

v îmbunătăţirea coerenţei între elementele bugetului.


Construcţia bugetară din anul 2002 promovează un buget conceput ca o pârghie activă de influenţare şi stimulare a proceselor economice din economie, în paralel cu promovarea reformelor structurale, pentru ale căror efecte sunt prevăzute alocaţii destinate compensării prin măsuri active a costurilor sociale ale acestora.


Întreaga construcţie bugetară are în vedere crearea condiţiilor pentru asigurarea şi respectarea prevederilor Pactului de Creştere şi Stabilitate în perspectiva aderării la Uniunea Economică şi Monetară, care presupune o poziţie bugetară solidă formulată pe termen mediu.



4. Configuraţia proiectului de buget pe anul 2002

Elaborarea şi promovarea politicilor economice pentru dezvoltarea durabilă în România pornesc de la necesitatea stabilirii unei relaţii biunivoce dintre economie, societate, în ansamblul său şi natură, care vizează creşterea prosperităţii şi bunăstării la nivel de individ şi a comunităţii, pe termen scurt, mediu şi lung.

Obiectivele strategice şi politice naţionale pentru asigurarea stabilităţii macroeconomice şi de dezvoltare a societăţii româneşti se încadrează în următoarele orizonturi de timp:

è pe termen scurt - măsuri de stimulare a economisirii, investiţiilor, producţiei de bunuri şi servicii şi renunţarea la produsele nerentabile;

è pe termen mediu şi lung - consolidarea creşterii economice pe baza programelor de creştere economică durabilă, încheierea procesului de privatizare şi crearea premiselor de aderare la Uniunea Europeană;

è pe termen foarte lung - realizarea obiectivelor de îmbunătăţire a indicelui dezvoltării umane.

Atingerea acestor obiective va fi posibilă  prin măsuri şi programe care să vizeze: creşterea produsului intern brut într-o dinamică, structură, distribuţie şi utilizare eficientă care să ne apropie de nivelurile ţărilor dezvoltate din Uniunea Europeană; reducerea şomajului prin stimularea ocupării ca mijloc de autoprotecţie; diminuarea inflaţiei în scopul minimalizării efectelor sale nocive asupra consolidării economiei de piaţă şi capacităţii antreprenoriale private.

În aceste condiţii, proiectul de buget promovat în acest an nu mai reprezintă un simplu instrument de reflectare pasivă a situaţiei economice şi sociale la un moment dat, ci a fost conceput ca una dintre pârghiile active de influenţare şi stimulare a proceselor economice din economia românească (crearea de locuri de muncă, relansarea investiţiilor, susţinerea politicilor de acompaniament social), un vector esenţial care va contribui la creşterea economică, în paralel cu continuarea reformelor sectoriale, pentru ale cărei efecte sunt prevăzute alocaţii destinate compensării prin măsuri active a costurilor sociale ale acesteia.

Datele şi informaţiile prezentate în proiectul de buget pe anul 2002 au cunoscut o restructurare radicală, care va permite alocarea fondurilor bugetare unor necesităţi aflate în concurenţă, care să conducă la folosirea acestora cu maximă eficienţă, ţinând seama de caracterul limitat al resurselor; 

Printre noutăţile aduse de proiectul de buget pe anul 2002 se cuvin a fi relevate următoarele:

è Prezentarea pentru prima dată a Documentului de politică şi strategie pentru anul 2002 şi perspectiva 2003-2005, pe baza căruia au fost întocmite politicile sectoriale ale ordonatorilor principali de credite, informaţiile furnizate având consistenţă şi transparenţă.

è Redarea imaginii sintetice a întregului efort bugetar necesar desfăşurării activităţii ministerelor şi agenţiilor cheltuitoare, prin prezentarea tuturor fondurilor alocate unui ordonator principal de credite provenite din:

v bugetul de stat;

v bugetul fondului special;

v credite externe;

v venituri extrabugetare;

v fonduri externe nerambursabile.

Acest principiu al construcţiei bugetare prezintă o importanţă deosebită deoarece evidenţiază orientarea într-o manieră coordonată a resurselor interne şi a celor provenind din surse externe spre sectoarele şi domeniile prioritare ale reformei.

è Folosirea estimărilor multianuale la:

v proiectul de buget, la nivel de capitol bugetar, titluri de cheltuieli şi subcapitole;

v finanţarea pe bază de programe;

v cheltuieli pentru investiţii;

v proiectele finanţate din fonduri externe nerambursabile.

Întreaga construcţie bugetară pe anul 2002, integrată în contextul evoluţiilor macroeconomice interne şi externe reflectă necesităţile şi posibilităţile de dezvoltare şi consolidare a sectorului finanţelor publice.

Politica fiscală promovată prin proiectul de buget pe anul 2002 este o politică activă, moderat-selectivă, formulată în condiţiile îmbunătăţirii performanţelor economice, având drept scop menţinerea sub control a deficitului bugetar.

Reflectând o tendinţă de uşoară relaxare, principalele trăsături ale politicii fiscale pot fi sintetizate astfel:

v scăderea ponderii veniturilor bugetului general consolidat în produsul intern brut (ponderea veniturilor totale în produsul intern brut este estimată la 31,8% faţă de 32,7% în anul 2001) ca urmare a scăderilor preconizate la unele categorii de impozite (impozitul pe venit, taxe vamale) şi eliminării unor contribuţii;

v scăderea mai accentuată a ponderii în produsul intern brut a impozitelor directe, comparativ cu cele indirecte.

În concordanţă cu veniturile estimate pentru anul 2002 şi cu îmbunătăţirea poziţiei competitive a economiei, proiectul de buget pe anul 2002 conturează o politică bugetară uşor restrictivă care vizează, în principal, următoarele:

v restructurarea şi prioritizarea cheltuielilor în raport cu posibilităţile şi reformele pe domenii de activitate;

v subordonarea acestora obiectivelor pe termen mediu şi lung;

v eficientizarea deciziilor de politică bugetară;

v extinderea finanţării pe bază de programe;

v consolidarea autonomiei locale administrative prin continuarea descentralizării finanţării unor servicii publice.

Cheltuielile bugetului general consolidat au cunoscut importante modificări structurale: scăderea ponderii cheltuielilor de personal, a celor cu dobânzile la datoria publică, a cheltuielilor materiale şi servicii, concomitent cu o uşoară creştere a transferurilor.



Pentru anul 2002 se propune un deficit al bugetului general consolidat de 3,0% din produsul intern brut, anul 2002 fiind deja primul an în care se urmăreşte respectarea poziţiei fiscale stipulată pentru respectarea criteriilor de convergenţă.

Deficitul bugetar este estimat a fi finanţat într-o măsură echilibrată, atât din surse externe, cât şi din surse interne.



5. Politica fiscală şi bugetară în anul 2002

5.1. Principalele ţinte şi orientări ale politicii fiscale

Principalele măsuri fiscale prevăzute pentru anul 2002 au în vedere, în principal, următoarele:

è eliminarea contribuţiei agenţilor economici pentru învăţământul de stat;

è reducerea contribuţiei agenţilor economici pentru persoanele cu handicap de la 3% la 2%;

è majorarea accizelor la unele categorii de produse, prin creşterea cotelor, în mod gradual, la standardele Uniunii Europene;

è eliminarea unor scutiri şi a cotei zero de taxă pe valoarea adăugată la unele produse;

è impozitarea terenurilor agricole cu suprafaţă de peste 10 hectare.

În paralel cu promovarea acestor politici fiscale se va intensifica şi întări controlul financiar, măsură ce va conduce la întărirea disciplinei financiare cu efect asupra creşterii încasărilor bugetare, inclusiv prin recuperarea creanţelor statului de la debitorii rău platnici, precum şi la reducerea evaziunii fiscale şi combaterea corupţiei în domeniul financiar;

Administrarea fiscală este supusă unui proces de modernizare care va avea drept rezultat supravegherea contribuabililor prin implementarea legislaţiei fiscale, îmbunătăţirea structurii organizatorice, creşterea confidenţialităţii şi respectului faţă de autorităţile fiscale, cooperarea efectivă cu alte instituţii.

5.1.1. Structura veniturilor bugetare

În conformitate cu prognoza indicatorilor macroeconomici care vor caracteriza evoluţia anului 2002 şi a măsurilor fiscale preconizate pentru acest an, evoluţia şi principalele caracteristici structurale ale veniturilor bugetare sunt prezentate în tabelul nr.18.

Tabelul nr.18  Structura veniturilor bugetului general consolidat în perioada 2001-2002

-miliarde lei-
-% din P.I.B.-


Program

2001
Propuneri

2002
Program

2001
Propuneri 

2002

venituri - Total
din care:
359.410,8
458.301,4
32,7
31,8

Venituri fiscale
335.808,0
431.918,0
30,5
30,0

Impozite directe, din care:
205.376,0
263.288,0
18,7
18,3

   -impozit pe profit
25.101,0
33.205,0
2,3
2,3

   -impozit pe salarii şi venit
37.180,0
44.363,0
3,4
3,1

   -contribuţii de asigurări sociale
130.474,6
174.108,0
11,9
12,1

Impozite indirecte, din care:
130.432,0
168.630,0
11,9
11,7

   -taxa pe valoarea adăugată
71.844,0
93.382,0
6,5
6,5

   -accize
28.555,0
38.252,0
2,6
2,7

   -taxe vamale
8.697,0
9.506,0
0,8
0,7

Venituri nefiscale
22.835,3
25.627,1
2,1
1,8

Venituri din capital
340,5
349,0



Donaţii şi sponsorizări
420,0
407,3



Evoluţia principalelor venituri ale bugetului general consolidat în perioada 2001-2002 este prezentată în planşa nr.15.

Veniturile bugetului general consolidat sunt estimate la 458.301,4 miliarde lei (31,8% din produsul intern brut), în scădere cu 0,9% faţă de anul 2001, ca urmare a scăderilor preconizate la unele categorii de impozite (impozit pe venit, taxe vamale), a eliminării contribuţiei pentru susţinerea învăţământului de stat şi reducerii contribuţiei agenţilor economici pentru persoane cu handicap.

La nivelul bugetului general consolidat în anul 2002, comparativ cu anul 2001, impozitele directe prezintă o scădere de 0,4 puncte procentuale din produsul intern brut, iar cele indirecte de 0,2 puncte procentuale, scăderea mai accentuată a ponderii în produsul intern brut a impozitelor directe comparativ cu cele indirecte contribuind la stimularea comportamentului de economisire şi investiţii.

è Impozitul pe profit reprezintă 2,3% din produsul intern brut, la acelaşi nivel, comparativ cu programul pe anul 2001, ca urmare a:

· reducerii şi eliminării unor contribuţii ale agenţilor economici;


trecerii de la reducerea impozitului pe profit cu 50% pentru profitul reinvestit la deducerea fiscală de 20% din valoarea investiţiei în cazul investiţiilor de peste 1 milion dolari.

è Impozitul pe venit reprezintă 3,1% din produsul intern brut, în scădere faţă de programul pe anul 2001 cu 0,3 puncte procentuale, ca urmare a:


scutirii de impozit pentru crearea de programe pe calculator;


majorării deducerilor suplimentare.

è Încasările din taxa pe valoarea adăugată se estimează să se menţină ca pondere în produsul intern brut la nivelul anului 2001, respectiv 6,5%.

è Taxele vamale prezintă o scădere de 0,1 puncte procentuale faţă de anul 2001, ca urmare a exceptării de la plată a importurilor de utilaje de către investitori, cu valoare mai mare de 1 milion dolari.

è Accizele estimate pentru anul 2002 prezintă o creştere de 0,1 puncte procentuale, ca urmare a majorării accizelor la alcool, tutun şi produse petroliere.

5.2. Principiile politicii bugetare

Înscrierea României pe panta ascendentă a ciclului economic încă din anul 2000, va permite în anul 2002 articularea unei politici bugetare uşor restrictive: un deficit bugetar redus (3,0% din produsul intern brut), combinat însă cu o reducere concomitentă a ponderii cheltuielilor bugetare în produsul intern brut, măsuri posibil de susţinut având în vedere performanţele economice proiectate pentru anul 2002.

Principalele coordonate ale politicii bugetare promovate prin proiectul de buget pentru anul 2002 sunt subordonate:

è obiectivelor pe termen lung de consolidare a relansării economice şi de creştere a ritmului de dezvoltare, concomitent cu reducerea graduală a ratei inflaţiei;

è obiectivelor pe termen mediu care vor urmări:

v continuarea procesului de reforme structurale şi privatizare;

v crearea condiţiilor pentru asigurarea şi respectarea prevederilor Pactului de Stabilitate şi Creştere în perspectiva aderării la structurile Uniunii Europene.

Principiile care au stat la baza formulării politicii bugetare vizează, în principal:

è calibrarea cheltuielilor bugetare în funcţie de venituri posibil de realizat, fără a se apela la surse de finanţare inflaţionistă;

è eficientizarea deciziilor de politică bugetară ca urmare a predictibilităţii evoluţiei mediului macroeconomic;

è stabilirea cheltuielilor în funcţie de priorităţile sectoriale declarate de ministerele cheltuitoare şi separarea activităţilor esenţiale, asupra cărora nu se pot opera reduceri de cheltuieli de cele neesenţiale care au putut suferi modificări;

è pentru anul 2002, formularea bugetară a cunoscut un amplu proces de restructurare, bazându-se pe reguli şi principii noi care să reflecte:

v creşterea valorii informaţionale a bugetului;

v îmbunătăţirea coerenţei dintre elementele bugetului, transparenţa şi disponibilitatea informaţiei;

v trecerea de la un “buget de mijloace” către un “buget orientat către politici economice” consistente şi transparente;


extinderea finanţării pe bază de programe la un număr cât mai mare de ordonatori de credite, având drept scop:

v eficientizarea deciziilor în legătură cu modalitatea de alocare a fondurilor bugetare;

v identificarea şi evidenţierea indicatorilor de rezultate;

v creşterea responsabilităţii ordonatorilor în utilizarea fondurilor alocate;


accelerarea reformei în administraţia publică prin descentralizarea unor cheltuieli bugetare la autorităţile administraţiei publice locale. 

Începând cu anul 2002, prin bugetele locale se vor finanţa contribuţiile pentru personalul neclerical şi cheltuielile unor instituţii de cultură ce se preiau de autorităţile publice locale.

În vederea susţinerii sistemului de protecţie a persoanelor cu handicap şi a copilului, începând cu anul 2002, din taxa pe valoarea adăugată încasată la bugetul de stat se vor stabili distinct sume defalcate pentru bugetele locale ale unităţilor administrativ- teritoriale.

Serviciile publice comunitare pentru situaţii de urgenţă şi de evidenţă a persoanelor se vor organiza în subordinea autorităţilor publice locale şi vor fi finanţate din bugetele acestora, cu asigurarea resurselor financiare necesare, după aprobarea prin hotărâre a Guvernului, a protocoalelor de predare-primire a activităţilor respective.

5.2.1. Structura economică a cheltuielilor bugetare

În conformitate cu obiectivul privind limitarea deficitului bugetar la 3,0% din produsul intern brut şi cu estimarea veniturilor posibil de realizat pentru anul 2002, cheltuielile bugetului general consolidat au fost proiectate la 501.501,4 miliarde lei (34,8% din produsul intern brut faţă de 36,2% în anul 2001). Estimarea cheltuielilor bugetare reflectă strâns previziunile indicatorilor macroeconomici pe anul 2002.

Evoluţia şi principalele componente structurale ale cheltuielilor bugetului general consolidat sunt prezentate în tabelul nr.19 şi în planşa nr.16.

Tabelul nr.19  Structura cheltuielile bugetului general consolidat în perioada 2001-2002

-miliarde lei-
-% din P.I.B.-


Program

2001
Propuneri

2002
Program

2001
Propuneri2002

cheltuieli -Total
din care:
398.164,8
501.501,4
36,2
34,8

Cheltuieli de personal
59.290,2
74.300,6
5,4
5,2

Cheltuieli materiale şi servicii
80.803,6
98.953,2
7,3
6,9

Dobânzi aferente datoriei publice
45.739,7
54.841,9
4,2
3,8

Subvenţii, prime şi transferuri
170.832,7
221.196,4
15,5
15,4

Rezerve
694,5
1.880,9
0,1
0,1

Cheltuieli de capital
39.692,2
49.215,7
3,6
3,4

Împrumuturi acordate
1.111,9
1.112,7
0,1
0,1

Cheltuielile de personal au fost proiectate să deţină o pondere de 5,2% din produsul intern brut, în scădere cu 0,2 puncte procentuale faţă de anul 2001 având în vedere:

è reconsiderarea mecanismului de creştere a salariilor personalului bugetar, astfel încât evoluţia veniturilor salariale să fie corelată cu evoluţia inflaţiei;

è reducerea cu 6.150 a angajaţilor din sectorul bugetar.

Creşterile salariale în domeniul bugetar pentru anul 2002 nu vor depăşi rata inflaţiei prognozată pentru acest an.

Cheltuielile materiale şi servicii au fost proiectate să deţină o pondere de 6,9% din produsul intern brut, în scădere cu 0,4 puncte procentuale, 

urmărindu-se realizarea de economii, ca urmare a aplicării prevederilor Ordonanţei Guvernului nr.80/2001 privind stabilirea unor normative de cheltuieli pentru autorităţile şi instituţiile publice.

Dobânzile aferente datoriei publice deţin o pondere de 3,8% din produsul intern brut, în scădere cu 0,4 puncte procentuale faţă de anul 2001, fiind componenta cea mai importantă în managementul cheltuielilor bugetare, deoarece are potenţialul cel mai mare de eliberare de resurse în favoarea altor sectoare, scăderea cheltuielilor cu dobânzile se bazează pe:

è creşterea performanţelor economice, reflectate în capacitatea mărită de autofinanţare a agenţilor economici, ceea ce va conduce la o scădere a presiunii asupra ratei dobânzii;

è folosirea veniturilor din privatizare pentru diminuarea datoriei publice interne;

è acţiunile de îmbunătăţire a managementului datoriei publice şi a trezoreriei, precum şi a unor reglementări privind o mai bună previzionare a necesităţilor de finanţare a plăţilor curente.

Deşi fragilă prin natura sa, această componentă structurală nu va cunoaşte un derapaj semnificativ datorită relativei predictibilităţi a conjuncturii economice interne.

Subvenţiile, primele şi transferurile vor reprezenta 15,4% din produsul intern brut, faţă de 15,5% în anul 2001. 

Subvenţiile pentru anul 2002 sunt estimate a fi reduse faţă de anul 2001 cu 0,2% din produsul intern brut şi vor fi alocate cu prioritate în următoarele domenii:

è instituţiile publice - cultură, sport, asistenţă socială, peniten- ciare ş.a., reprezentând 0,5% din produsul intern brut;

è sectorul minier, îndeosebi pentru cărbuni, produse nemetalifere şi altele (0,2% din produsul intern brut);

è energia termică livrată populaţiei şi transportul urban de călători (0,5% din produsul intern brut).

è acoperirea diferenţelor de preţ şi tarif (0,1% din produsul intern brut) . 
Primele acordate producătorilor agricoli reprezintă 0,05% din produsul intern brut.
Transferurile proiectate pentru anul 2002 vor fi de 13,9% din produsul intern brut, faţă de 13,8% în anul 2001, fiind alocate, în principal, pentru asigurarea:

è pensiilor, ajutoarelor I.O.V.R., militari şi alte persoane, reprezentând 7,8% din produsul intern brut;

è alocaţiilor şi alte ajutoare pentru copii, 0,8% din produsul intern brut;

è ajutoarelor sociale, indemnizaţiilor şi altor drepturi cu caracter social, 0,9% din produsul intern brut;

è ajutorului de şomaj şi de integrare profesională şi a alocaţiei de sprijin, 0,4% din produsul intern brut;

è finanţării de bază a învăţământului superior, 0,3% din produsul intern brut;

è programelor şi acţiunilor de sănătate, 0,2% din produsul intern brut;

è plăţilor compensatorii, 0,1% din produsul intern brut;

è susţinerii producătorilor agricoli;

è transportului feroviar public de călători, 0,3% din produsul intern brut;

è contribuţiilor la programe realizate cu finanţare internaţională, 0,3% din produsul intern brut;

è transferurilor aferente Fondului Naţional de Preaderare, 0,2% din produsul intern brut;

è stimulării exporturilor, 0,1% din produsul intern brut.

Subvenţiile, primele şi transferurile continuă să deţină o pondere mare în produsul intern brut, deoarece sunt încă domenii ce trebuie susţinute în procesul de restructurare şi reformă prin intervenţia statului.

Pe măsura încheierii acestui proces, statul se va retrage gradual din economie, resursele eliberate din acest sector fiind orientate către alte domenii prioritare (de exemplu: cheltuieli de capital), precum şi spre domenii unde există nevoia de creştere a cofinanţării programelor susţinute şi de fondurile de tip structural.

Cheltuielile de capital propuse pentru anul 2002 sunt în sumă de 49.215,7 miliarde lei, respectiv 3,4% din produsul intern brut. La finanţarea investiţiilor publice participă şi alte naturi de cheltuieli (transferuri, împrumuturi, venituri proprii, subvenţii pentru instituţii publice). În aceste condiţii, fondurile alocate investiţiilor se estimează la 5,8% din produsul intern brut.

Programul de investiţii al Guvernului este instrumentul major angajat să menţină şi să genereze creşterea economică, care va atrage investiţii directe în sectoarele strategice şi de importanţă structurală şi va crea noi locuri de muncă.

5.3. Deficitul bugetar

Pentru anul 2002 se propune un deficit al bugetului general consolidat de 3,0% din produsul intern brut.

è Reducerea deficitului nu va necesita ajustări fiscale şi nu va ridica probleme deosebite pe fondul îmbunătăţirii poziţiei competitive a economiei, dar şi a reducerii cheltuielilor cu dobânzile la datoria publică, care urmează o evoluţie descendentă: 4,9% din produsul intern brut în anul 2000, 4,2% în anul 2001 şi 3,8% cât este proiectat pentru anul 2002.

è În acest context, încadrarea în criteriile de convergenţă este considerat un obiectiv realist care va fi realizat gradual ca urmare unui mai bun management al cheltuielilor publice dublat de o încasare mai bună a veniturilor bugetare, anul 2002 fiind deja primul an în care se urmăreşte respectarea poziţiei fiscale de circa 3% din produsul intern brut.

è Caracterul solid al construcţiei bugetare este demonstrat de faptul că ţinta de deficit bugetar de 3,0% este inferioară cu 2,8 puncte procentuale ponderii cheltuielilor de capital finanţate, direct şi indirect, care reprezintă 5,8% din produsul intern brut. Prin aceasta se respectă principiul potrivit căruia împrumuturile de stat pentru finanţarea deficitului bugetar să se regăsească în lucrări de investiţii şi nu pentru consum.

è Deficitul bugetar are asigurată o finanţare neinflaţionistă, din surse interne şi din surse externe (tabelul nr.20 şi planşa nr.17).

Tabelul nr.20.  Finanţarea deficitului bugetar în perioada 2001-2002
-procente-


2001
2002

 Finanţarea deficitului bugetar
100,0
100,0

    - din surse externe
67,1
58,3

    - din surse interne
32,9
41,7

5.4. Datoria publică
5.4.1. Datoria publică internă
Menţinerea sub control a inflaţiei şi, în consecinţă, a ratelor dobânzii, vor permite reducerea costului datoriei publice interne.

Pentru anul 2002 se estimează că dobânzile aferente datoriei publice interne se vor ridica la aproximativ 2,0% din produsul intern brut. Se observă, în concluzie, o reducere a presiunii dobânzilor la datoria publică internă asupra cheltuielilor bugetare pe fondul unei diminuări a ratelor reale de dobândă, atât pe piaţa interbancară, la împrumuturile directe de la populaţie, cât şi datorită împrumuturilor în valută de pe piaţa internă ale căror rate de dobândă sunt corelate cu dinamica indusă pe pieţele internaţionale de scăderea randamentului la titlurile în dolari.

Noua orientare în managementul datoriei publice interne către extinderea maturităţii titlurilor de stat este susţinută de emisiunea de titluri de stat în valută, singurul instrument cu scadenţă de peste un an acceptat de pieţele financiare româneşti.

5.4.2. Datoria publică externă
În anul 2002, serviciul datoriei publice externe se prognozează a fi de 1.952,0 milioane dolari S.U.A., în creştere faţă de anul anterior cu 36,5 milioane dolari S.U.A. (tabelul nr.21 şi planşa nr.18).

Tabelul nr.21.  Serviciul datoriei publice externe în perioada 2001-2002
-milioane dolari-


2001
2002

 Serviciul datoriei publice externe
1.915,5
1.952,0

    - directe
1.096,0
1.112,9

    - garantate
819,5
839,1

Cheltuielile bugetare cu dobânzile aferente creditelor externe vor fi, în anul 2002, de 14.549,7 miliarde lei, reprezentând 1,0% din produsul intern brut, în uşoară creştere faţă de anul 2001, cu 0,2 puncte procentuale.

Şi în anul 2002, Guvernul intenţionează să lanseze noi emisiuni de obligaţiuni, în vederea asigurării prezenţei României pe piaţa internaţională de capital şi a beneficierii de oportunităţile oferite de previzibila evoluţie favorabilă a contextului extern (dobânzi reduse, lichidităţi importante în căutarea de plasament). Opţiunea de emitere de obligaţiuni pe pieţele externe de capital are în vedere:

è nevoia de acoperire neinflaţionistă a deficitului bugetar;

è evitarea evicţionării investiţiei private.

În aceste condiţii, una din sarcinile importante ale Guvernului este aceea de atragere a unor sume substanţiale din privatizare şi din investiţii directe (fluxuri necreatoare de datorie), astfel încât să creeze premisele ca România să facă faţă serviciului datoriei externe în anul 2002, evitând acumularea unei datorii externe mari sau apariţia unei crize de lichidităţi.

CAPITOLUL  6

POLITICI SECTORIALE 

REZUMATUL CAPITOLULUI  6

Acest capitol prezintă sintetic principalele politici sectoriale ale ordonatorilor principali de credite pe care aceştia le-au avut în vedere la formularea proiectului de buget pe anul 2002, reflectând perfecţionarea filozofiei bugetare în abordarea bugetului naţional, prin orientarea acestuia către obiective, performanţă, rezultate.

Anumite sectoare (agricultură, transporturi, mediu) sunt sprijinite de finanţarea din fondurile de tip structural ISPA şi SAPARD, care conform principiului adiţionalităţii vor fi folosite în completarea şi nu în locul celor naţionale.

Principalele politici sectoriale pentru anul 2002 sunt legate de:

è susţinerea politicilor sociale şi de acompaniament social (asistenţă socială, pensii, ajutoare şi indemnizaţii, sănătate, învăţământ) care vor avea efecte pe termen lung asupra condiţiilor de viaţă ale populaţiei şi a nivelului de instruire, ceea ce crează premise pentru realizarea unei economii durabile în domeniul forţei de muncă. Astfel, importante fonduri sunt repartizate către asistenţă socială, învăţământ, sănătate;

è sprijinirea acţiunii de apărare, ordine publică şi siguranţă naţională, având în vedere necesitatea măsurilor de restructurare şi modernizare a acestor sectoare în perspectiva aderării la NATO şi Uniunea Europeană;

è susţinerea unor sectoare ale economiei reale: industrie, agricultură, transporturi şi comunicaţii, mediu şi ape.

În domeniul administraţiei publice locale va continua procesul de descentralizare a finanţării unor servicii din bugetele locale, asigurându-se şi resursele corespunzătoare. În afara activităţilor descentralizate în anul 2001 (învăţământul preuniversitar, creşe, consultanţă agricolă), pentru anul 2002 se are în vedere includerea în bugetele locale a sumelor pentru:

è plata personalului neclerical;

finanţarea unor instituţii de cultură ce vor trece la autorităţile locale;

è 

è alocarea directă, fără a mai fi trecute prin bugetele unor ministere, a sumelor pentru:

v susţinerea sistemului de protecţie a persoanelor cu handicap;

v susţinerea sistemului de protecţie a copilului.



Acţiuni social-culturale

Cheltuielile pentru acţiuni social-culturale îndeplinesc un important rol economic şi social şi din acest motiv necesită importante fonduri băneşti din partea societăţii, îndeosebi din partea statului.

Asistenţa socială, alocaţiile pentru copii, pensiile şi alte ajutoare continuă să deţină ponderea cea mai mare din produsul intern brut şi în anul 2002 (11,2% faţă de 10,8% în anul 2001). Sumele alocate sunt destinate, în principal, următoarelor obiective:

è majorarea alocaţiilor pentru copii începând cu 1 ianuarie 2002 la 150 mii lei şi începând cu 1 iulie 2002 la 180 mii lei;

è aplicarea primei etape de recorelare a pensiilor concentrată, în principal, pentru pensionarii cu cele mai mici pensii;

è finanţarea programelor pentru susţinerea sistemului de protecţie a drepturilor copilului şi a sistemului de protecţie a persoanelor cu handicap;

è finanţarea programelor de protecţie socio-profesională a persoanelor cu handicap;

è acordarea de ajutoare familiilor cu dificultăţi în acoperirea minimului de subzistenţă.

Investiţia în educaţie şi în formarea oamenilor este cea mai rentabilă pentru dezvoltarea unei societăţi pe termen lung. Politicile educaţionale pe care le va promova Guvernul au ca obiectiv principal învăţământul, cu implicarea actorilor principali ai procesului didactic.

Schimbările din sistemul de educaţie vor avea efecte în toate componentele societăţii, fiind pârghia hotărâtoare pentru trecerea la noua economie.

Obiectivele principale urmărite în acest sector sunt:

è consolidarea rolului şcolii ca principală instituţie de instruire şi formare a unei forţe de muncă de calitate;

è finanţarea unor programe pentru:

v sprijinirea materială a elevilor care provin din familii cu venituri reduse;

v generalizarea învăţământului preşcolar;

v asigurarea manualelor şcolare;

v prevenirea abandonului şcolar;


ameliorarea calităţii învăţământului astfel încât să se ajungă la standardele de performanţă ale ţărilor din Uniunea Europeană şi OECD;


asigurarea funcţionării optime a mecanismelor de conducere a instituţiilor de învăţământ superior în condiţii de autonomie universitară şi de gestiune financiară ce necesită creşterea resurselor extrabugetare.

Având în vedere importanţa acestui sector, precum şi obiectivele enunţate mai sus, fondurile publice pentru învăţământ sunt estimate la 4,2% din produsul intern brut în anul 2002 faţă de anul 2001 (4,0% din produsul intern brut).

Şi în anul 2002,  învăţământul participă la două programe comunitare:

è Programul Socrates, strâns corelat cu toate activităţile privind reforma învăţământului din ţara noastră, are în vedere:

v perfecţionarea calităţii şi relevanţei educaţiei pentru copii, tineri, adulţi în cadrul unor schimburi profesional- culturale;

v stimularea inovaţiilor teoretice şi a practicilor specifice învăţământului de toate gradele;

v adoptarea sistemului educaţional la noi forme şi tehnologii moderne de comunicare;


Programul Leonardo da Vinci, care iniţiază şi susţine proiecte transnaţionale de cooperare între participanţii interesaţi în formarea profesională a forţei de muncă.

Politica în domeniul sănătăţii, potrivit Programului guvernamental şi al Planului de acţiune al programului de guvernare pe perioada 2001-2004 are la bază faptul că îngrijirea sănătăţii trebuie să fie un bun public, accesibilă tuturor cetăţenilor României, indiferent de capacitatea lor de plată, pe fondul asigurării unui acces liber şi echilibrat la serviciile de sănătate.

Obiectivul strategic îl constituie “O Românie mai sănătoasă, cu o morbiditate scăzută şi mai puţine decese premature”.

Pentru realizarea acestor obiective, se are în vedere asigurarea respectării următoarelor principii:

è echitatea accesului la servicii medicale şi distribuirea echitabilă a costului îngrijirii sănătăţii, inclusiv libertatea de alegere de către asiguraţi a prestatorilor de servicii medicale;

è eficacitatea furnizării serviciilor, precum şi dezvoltarea conceptului privind organizarea serviciilor medicale integrate în scopul creşterii calităţii îngrijirii medicale;

è corelarea capacităţii de finanţare cu nivelul de dezvoltare a economiei având în vedere o acţiune amplă de restructurare a unităţilor existente, pe baza unor planuri strategice de lungă durată, care să ţină seama de evoluţia nevoilor de servicii de sănătate ale populaţiei;

è derularea proiectelor în domeniul reformei sectorului sanitar cu finanţare prin Banca Mondială sau alţi finanţatori în condiţii avantajoase, care să vizeze şi dezvoltarea asistenţei medicale primare, asistenţei medicale de urgenţă şi intraspitalicească integrată;

è crearea cadrului legal şi a strategiei privind acţiunea de privatizare a unor activităţi, precum şi a unor structuri funcţionale ale sistemului sanitar;

è crearea de condiţii organizatorice şi financiare care să faciliteze adresabilitatea spre structurile funcţionale sanitare şi, în special, spre acelea care privesc asistenţa medicală primară şi de urgenţă.

Politica în domeniul sănătăţii va urmări îmbunătăţirea actualului cadru legislativ, precum şi promovarea unor acte noi care să vizeze:

è lărgirea accesului la asistenţă medicală în mod echitabil pentru populaţia din mediul rural, cu venituri mici sau fără venituri, din zonele defavorizate;

è reglementări privind intervenţia asupra unor determinanţi ai sănătăţii aflaţi în afara controlului (fumatul, consumul de alcool şi droguri, trafic rutier) cu respectarea reglementărilor Uniunii Europene valabile pentru acestea;

è norme obligatorii pentru menţinerea sănătăţii mediului înconjurător.

Pentru  acţiunea de sănătate se propun fonduri publice  estimate  la 4,2% din produsul intern brut în anul 2002, la acelaşi nivel ca în anul 2001.

Apărare, ordine publică şi siguranţă naţională
Apărarea naţională reprezintă o componentă importantă a strategiei de asigurare a siguranţei naţionale şi în acelaşi timp, exprimă conţinutul funcţiei externe a statului.

În ultimii ani, contextul economic şi politic mondial a determinat o orientare către o armată mai puţin numeroasă şi mai profesionistă. Pentru anul 2002, în domeniul apărării naţionale sunt propuse fonduri publice estimate la 2,0% din produsul intern brut, la acelaşi nivel ca în anul 2001.

Principalele acţiuni şi obiective care se regăsesc în domeniul apărării naţionale se referă la:

è continuarea măsurilor de restructurare şi modernizare a armatei în perspectiva aderării la Uniunea Europeană;

è îmbunătăţirea managementului efortului de integrare euroatlantică;

è redimensionarea corpului de comandă cu nivelul forţelor aflate în proces de diminuare numerică, restructurare şi modernizare;

è participarea la operaţiuni în sprijinul păcii şi umanitare.

Un fapt semnificativ de relevat în cadrul sectorului de apărare îl reprezintă faptul că întregul buget este alocat pe programe. Programele propuse spre finanţare vor cuprinde, în principal, elemente legate de:

è dinamica modificărilor structurale şi a resursei de personal;

è instruirea trupelor;

è menţinerea şi îmbunătăţirea nivelului de operabilitate al unităţilor, echipamentelor şi infrastructurii;

è reconversia forţei de muncă;

è participarea la acţiuni de cooperare internaţională.

Politica în domeniul ordinii publice şi siguranţei naţionale este de a face din acest sector o instituţie în slujba cetăţeanului, ordinii publice şi siguranţei naţionale, avându-se în vedere, în principal, constituirea unui parteneriat cu comunitatea, eficientizarea activităţii, precum şi modernizarea şi compatibilizarea activităţii cu structurile corespondente din ţările membre ale Uniunii Europene.

Pentru ordine publică şi siguranţă naţională se estimează alocarea de fonduri publice de 2,0% din produsul intern brut în anul 2002, la acelaşi nivel ca în anul 2001.

Printre priorităţile acestui sector pot fi enumerate:

è adaptarea legislaţiei specifice acestei activităţi în acord cu situaţia economică şi socială din România, cu exigenţele legislaţiei internaţionale în vederea îndeplinirii Acquis-ului comunitar;

è stabilirea cadrului legislativ şi instituţional pentru combaterea firmelor electronice şi a accesului neautorizat la informaţiile electronice;

è demilitarizarea unor structuri prin trecerea serviciilor publice respective la autorităţile publice locale.

Programele propuse pentru finanţarea pentru anul 2002 sunt destinate, în principal, pentru:

è asigurarea desfăşurării activităţilor specifice de păstrare a ordinii şi liniştii publice;

è controlul trecerii frontierei şi evidenţa străinilor;

è reconstrucţia sistemului instituţional de ordine publică şi de impunere a unui comportament modern şi eficient de muncă a personalului din acest sector.

Acţiuni economice
Cheltuielile publice pentru acţiuni economice reflectă funcţia statului de reglare a proceselor economice şi se realizează prin intervenţia statului, utilizând forme şi instrumente specifice.

Politicile urmărite în domeniul industriei au în vedere orientarea acestui sector spre piaţă, în condiţii de predictibilitate în creştere a mediului de afaceri, astfel încât agenţii economici să acţioneze în cadrul mecanismelor specifice unei economii de piaţă funcţionale şi pe baza unor reguli armonizate cu practica europeană.

Acţiunile de ajustare structurală vor urmări, în principal, următoarele:

è modernizarea şi dezvoltarea agenţilor economici cu potenţial de competitivitate;

è atragerea investiţiilor străine în industrie prin politici stimulative şi prin prezentarea priorităţilor privind dezvoltarea cooperării sub diferite forme cu firme de prestigiu în domeniu.

Fondurile propuse a se aloca pentru anul 2002 reprezintă 0,8% din produsul intern brut şi au în vedere:

è finanţarea programelor tehnice de conservare sau de închidere a minelor;

è asigurarea fondurilor pentru protecţia socială a personalului din sectorul minier;

è susţinerea acţiunilor de ecologizare;

è finanţarea unor proiecte de investiţii;

è subvenţionarea sectorului extractiv.

Agricultura constituie o ramură economică de interes strategic naţional chemată să asigure securitatea hranei pentru populaţie şi să producă pentru export.

Obiectivele generale ale acestui sector sunt:

è dezvoltarea durabilă a zonei rurale;

è atingerea parametrilor minimali de performanţă în vederea integrării în Uniunea Europeană;

è creşterea veniturilor proprii şi a capacităţii de capitalizare a producătorilor agricoli;

è consolidarea şi dezvoltarea sectorului privat, prin promovarea unor programe de investiţii specifice, eficiente şi avantajoase pentru producătorii agricoli.

Planul Naţional pentru Agricultură şi Dezvoltare Rurală fundamentează Programul SAPARD, ca instrument de preaderare (pre-FEOGA) şi, totodată, sprijină consolidarea agriculturii româneşti pentru a putea face faţă presiunii exercitate de competiţia de pe piaţa comunitară şi, în egală măsură, pentru a îmbunătăţi activitatea agenţilor economici şi condiţiile de viaţă a locuitorilor din zonele rurale. De menţionat că Programul SAPARD reprezintă un prim test al capacităţii instituţionale şi de management prin care se intenţionează realizarea următoarelor obiective:

è modernizarea, restructurarea şi înnoirea sistemelor de producţie agroalimentară, asigurând premisele atingerii cerinţelor de calitate din Uniunea Europeană;

è dezvoltarea unei activităţi în acord cu cerinţele standardelor de protecţie a mediului din Uniunea Europeană;

è creşterea numărului locurilor de muncă, atât prin diversificarea activităţilor agricole şi non-agricole practicate, cât şi prin intensificarea activităţilor de bază.

Agriculturii îi sunt propuse în anul 2002 fonduri publice, incluzând şi cofinanţarea Programului SAPARD, estimate la 1,5% din produsul intern brut faţă de 1,2% în anul 2001.

Opţiunile strategice ale României în domeniul infrastructurii de transport au în vedere dezvoltarea unei reţele eficiente, compatibile cu reţeaua europeană de transport, care să sprijine dezvoltarea durabilă a României şi să asigure protecţia mediului înconjurător.

Obiectivele specifice ale acestui sector au în vedere:

è reabilitarea, modernizarea şi dezvoltarea infrastructurii de transport pentru îmbunătăţirea confortului călătorilor;

è eficientizarea transportului de marfă, în vederea alinierii sistemului naţional de transport la sistemul european;

è maximizarea efectelor pozitive asupra mediului şi minimalizarea impactului global şi local pe care activităţile de transport le generează;

è realizarea principalelor proiecte de infrastructură (feroviar, rutier, căi navigabile) cuprinse în Pactul de stabilitate pentru Europa de Sud-Est.

Activităţii de transport şi comunicaţii îi sunt propuse în anul 2002 fonduri publice, incluzând şi cofinanţarea Programului ISPA - transporturi, estimate la 3,5% din produsul intern brut faţă de 3,3% din produsul intern brut în anul 2001.

Politica în domeniul gospodăririi apelor se concentrează pe gospodărirea raţională a resurselor de apă şi protecţia acestora împotriva epuizării şi poluării în interdependenţă cu principiile protecţiei mediului şi asigurării unei dezvoltări durabile. Aceasta se va face ţinând cont de faptul că apa este “bun cu valoare economică şi socială” şi că trebuie asigurată satisfacerea cerinţei de apă pe baza criteriilor de folosire raţională, conservare, eficienţă economică şi echitate socială.

Politica sectorială în domeniul protecţiei mediului se va axa, în principal, pe următoarele principii şi direcţii de acţiune:

è dezvoltarea cadrului juridic şi consolidarea capacităţii instituţionale pentru protecţia mediului, pentru conservarea diversităţii biologice şi pentru utilizarea durabilă a componentelor sale;

è elaborarea legislaţiei naţionale în concordanţă cu legislaţia de mediu din statele Uniunii Europene;

è reducerea consumurilor de substanţe care distrug stratul de ozon (ODS), conform strategiei în domeniu aprobate de Guvern;

è managementul deşeurilor;

è întărirea controlului şi eliminarea pericolului pe care îl reprezintă deşeurile toxice;

è asigurarea autorizării şi a controlului exporturilor şi importurilor de materiale nucleare, de materiale de interes nuclear, de materiale, echipamente şi instalaţii cu dublă utilizare de surse de radiaţii şi de instalaţii nucleare;

è asigurarea transportului în siguranţă al materialelor radioactive;

è conştientizarea publicului şi a celorlalţi reprezentanţi ai societăţii civile, cu privire la necesitatea protecţiei mediului.

Pentru activitatea de gospodărire a apelor şi protecţia mediului se propun fonduri în anul 2002 estimate la 0,3% din produsul intern brut.

Proiectele promovate în domeniul protecţiei mediului beneficiază şi de asistenţă nerambursabilă de circa 120 milioane EURO/an prin Programul ISPA.

În domeniul dezvoltării economice de ansamblu şi al dezvoltării regionale, în special, obiectivele urmărite se vor axa, îndeosebi, pe:

è crearea unor măsuri active de susţinere a dezvoltării economice la nivel comunitar şi regional;

è concentrarea eforturilor de dezvoltare economică prin instrumente financiare (ceea ce permite o mai eficientă cuantificare a ajutorului de stat şi orientarea acestuia pe obiective precise) şi o diminuare a ponderii facilităţilor fiscale;

è realizarea creşterii economice prin:

v valorificarea potenţialului naţional şi transformarea acestuia într-un avantaj competitiv, în contextul comercial global;

v valorificarea potenţialului turistic insuficient exploatat la nivel naţional şi diversificarea serviciilor în raport cu standardele pieţelor internaţionale;

v crearea unor spaţii cu destinaţii polivalente în vederea îmbunătăţirii infrastructurii de afaceri la nivel regional;

v promovarea unei culturi a inovării prin valorificarea zonelor cu potenţial tehnologic;

v crearea unor poli regionali de dezvoltare (la nivelul regiunilor N-E şi V);

v sprijinirea dezvoltării unor judeţe care înregistrează o situaţie deosebit de grea.

Programele de dezvoltare regională, pe lângă fondurile alocate din bugetul de stat vor beneficia şi de asistenţă financiară nerambursabilă de la Uniunea Europeană.

În domeniul administraţiei publice locale va continua procesul de descentralizare a finanţării unor servicii din bugetele locale, asigurându-se şi resursele corespunzătoare. În afara activităţilor descentralizate în anul 2001 (învăţământul preuniversitar, creşe, consultanţă agricolă), pentru anul 2002 se are în vedere includerea în bugetele locale a sumelor pentru:
è plata personalului neclerical;

è finanţarea unor instituţii de cultură ce vor trece la autorităţile locale;

è alocarea directă, fără a mai fi trecute prin bugetele unor ministere, a sumelor pentru:

v susţinerea sistemului de protecţie a persoanelor cu handicap;

v susţinerea sistemului de protecţie a copilului.

Prin proiectul legii bugetului de stat pe anul 2002 se propune alocarea de la bugetul de stat şi de la bugetele fondurilor speciale pentru modernizarea drumurilor publice şi pentru dezvoltarea sistemului energetic, pentru bugetele locale a sumei de 75.122,7 miliarde lei, respectiv:

è 26.976,0 miliarde lei cote defalcate din impozitul pe venit, reprezentând 61,5% din impozitul pe venit, ca şi în anul 2001, din care:

v 36,5% la bugetele locale ale comunelor, oraşelor şi municipiilor;

v 10,0% la bugetul propriu al judeţului;

v 15,0% la dispoziţia consiliului judeţean pentru echilibrarea bugetelor comunelor, oraşelor, municipiilor şi judeţului;

è 9.277,9 miliarde lei sume defalcate din impozitul pe venit pentru echilibrarea bugetelor locale, din care 4.374,8 miliarde lei pentru asigurarea ajutorului social şi ajutorului pentru încălzirea locuinţei, potrivit prevederilor Legii nr.416/2001 privind venitul minim garantat;

è 2.151,0 miliarde lei sume defalcate din impozitul pe venit pentru subvenţionarea energiei termice livrată populaţiei (45% din subvenţia totală, conform prevederilor Ordonanţei de urgenţă a Guvernului nr.115/2001 privind reglementarea unor măsuri de asigurare a fondurilor necesare furnizării energiei termice şi a gazelor naturale pentru populaţie);

è 31.218,7 miliarde lei sume defalcate din taxa pe valoarea adăugată pentru finanţarea cheltuielilor instituţiilor de învăţământ preuniversitar de stat, creşelor, centrelor judeţene şi locale de consultanţă agricolă, descentralizate începând cu anul 2001, precum şi a celor aferente susţinerii sistemului de protecţie a copilului şi a persoanelor cu handicap, care din anul 2002 se prevăd în anexe distincte repartizate pe judeţe, fără a mai fi cuprinse în bugetele ministerelor;

è 2.751,4 miliarde lei transferuri de la bugetul de stat către bugetele locale, din care pentru:

v investiţii finanţate parţial din împrumuturi externe (1.900,0 miliarde lei);

v locuinţe şi pietruirea drumurilor comunale şi alimentarea cu apă a satelor (785,0 miliarde lei);

v elaborarea şi/sau actualizarea planurilor urbanistice generale şi a regulamentelor locale de urbanism (37,0 miliarde lei);

v aeroporturile de interes local (29,4 miliarde lei);

è 100,0 miliarde lei pentru susţinerea proiectelor în sistemul energetic;

è 2.647,7 miliarde lei pentru drumurile judeţene şi locale.

Pentru anul 2002 criteriul propus pentru repartizarea sumelor defalcate din impozitul pe venit pentru echilibrarea bugetelor locale, precum şi a cotei de 15% din impozitul pe venit la dispoziţia consiliului judeţean, este capacitatea financiară a unităţilor administrativ-teritoriale pe considerentul că aceasta concentrează mai bine sumele de echilibrare spre acele categorii de administraţii publice locale ale căror venituri sunt insuficiente pentru asigurarea serviciilor publice, chiar şi după obţinerea cotelor defalcate.

Bugetele locale pe anul 2002 se estimează la circa 88.980,0 miliarde lei (formate din venituri proprii, cote, sume defalcate şi transferuri de la bugetul de stat, transferuri de la bugetele fondurilor speciale pentru modernizarea drumurilor publice şi dezvoltarea sistemului energetic), în creştere cu 25,4% faţă de anul 2001.

Evoluţia principalelor acţiuni prezentate în acest capitol pe perioada 2001-2002 este redată în planşa nr.19.

è Obiectivele fundamentale ale politicii Guvernului sunt:

v creşterea reală şi durabilă a produsului intern brut;

v accelerarea reformei structurale a economiei şi a privatizării;

v crearea unei economii de piaţă funcţionale, compatibile cu principiile, normele, mecanismele, instituţiile şi politicile Uniunii Europene, care să asigure condiţiile pentru aderarea României;

v îmbunătăţirea semnificativă şi generalizată a standardului de viaţă a cetăţenilor României.

è Politicile fiscal-bugetare în perioada 2003-2005 reflectă evoluţiile macroeconomice prognozate pentru ţara noastră.

è Obiectivul principal al politicii fiscale îl constituie menţinerea sub control a deficitului bugetar stabilit la 3,0% din produsul intern brut în perioada analizată. Astfel:

v veniturile fiscale vor creşte, ca pondere în totalul veniturilor bugetare, datorită creşterii gradului de colectare;

v în cadrul impozitelor directe, contribuţiile de asigurări sociale vor continua să deţină ponderea cea mai ridicată;

v impozitul pe profit va avea o pondere constantă datorită impactului facilităţilor fiscale acordate pentru încurajarea investiţiilor;

v în cadrul impozitelor indirecte, taxa pe valoarea adăugată va continua să fie impozitul indirect cu ponderea cea mai ridicată;

v accizele vor continua să deţină o contribuţie însemnată în totalul veniturilor bugetare, datorită creşterii cotelor ca urmare a armonizării graduale cu veniturile acestui tip de impozit cu ţările membre ale Uniunii Europene;

transferurile vor continua să deţină ponderea cea mai mare în totalul cheltuielilor bugetare, datorită nevoii de susţinere în continuare a acţiunilor sociale, a unor activităţi economice, precum şi asigurării cofinanţării asistenţei financiare nerambursabile primită din partea Uniunii Europene;

v 

v un element foarte important de semnalat este scăderea ponderii costurilor cu dobânzile în totalul cheltuielilor bugetare, ca urmare a scăderii ratei dobânzii, dar şi reducerii presiunii exercitate de plăţile programate în contul serviciului datoriei publice;

v cheltuielile de capital sunt preconizate să înregistreze un trend ascendent, având în vedere şi necesitatea cofinanţării proiectelor comunitare, fiind influenţate şi de operarea fondurilor de tip structural ISPA şi SAPARD, dinamica lor fiind o premisă importantă în susţinerea creşterii economice prognozate.


Creşterea stocului datoriei publice externe, în perspectivă, va rezulta nu numai ca urmare a nevoilor crescute de surse financiare externe (determinate de o politică de sprijinire a ritmurilor relativ înalte ale creşterii economice), dar şi ca urmare a condiţiilor externe, cel puţin la nivelul anului 2002 (rate scăzute ale dobânzii, lichidităţi în căutare de oportunităţi de investiţii).


Pentru politica monetară, intervalul 2003-2005 va constitui perioada de reducere a ratei inflaţiei la niveluri exprimate printr-o singură cifră, fapt care va permite accelerarea procesului de convergenţă nominală, în perspectiva aderării la Uniunea Europeană.


Strategia actuală, de ţintire a masei monetare ar putea fi înlocuită, în perioada 2003-2005, cu o ţintire directă a inflaţiei. Aceasta este prima opţiune de strategie politică avută în vedere de Banca Naţională a României.


Dacă nu se va reuşi îndeplinirea tuturor precondiţiilor impuse de trecerea la ţintirea directă a inflaţiei, a doua opţiune strategică a Băncii Naţionale a României o constituie adoptarea unui regim de curs de schimb relativ mai predictibil, în condiţiile relaxării constrângerii externe, inclusiv prin câştigurile de productivitate pe care le vor genera politicile structurale.



7. Perspective macroeconomice, monetare, fiscale şi bugetare

    în perioada 2003-2005

7.1. Perspectivele macroeconomice în perioada 2003-2005
Obiectivele fundamentale ale politicii Guvernului sunt:

è creşterea reală şi durabilă a produsului intern brut;

è accelerarea reformei structurale a economiei şi a privatizării;

è crearea unei economii de piaţă funcţionale, compatibile cu principiile, normele, mecanismele, instituţiile şi politicile Uniunii Europene, care să asigure condiţiile pentru aderarea României;

è îmbunătăţirea semnificativă şi generalizată a standardului de viaţă a cetăţenilor României.

Opţiunile strategice în vederea realizării acestor obiective urmăresc:

è asigurarea creşterii economice bazate pe:

v sporirea ratei investiţiilor prin participarea semnificativă a capitalului naţional, dar şi prin atragerea resurselor externe; 

v creşterea fluxului de capital străin şi a colaborării economice internaţionale, sprijinite prin perfecţionarea cadrului legislativ şi prin definirea unor pachete de oferte complete de investiţii;

v îmbunătăţirea substanţială a mediului de afaceri;

v dezvoltarea competiţiei de piaţă;

v modernizarea industriei, agriculturii, infrastructurii şi serviciilor;

v stimularea întreprinderilor mici şi mijlocii prin politici financiare adecvate;


realizarea unei macrostabilizări consolidate prin:

v progrese semnificative în cadrul reformei structurale şi în domeniul disciplinei financiare;

v dezvoltarea pieţei interne;

v stimularea producţiei autohtone;

v creşterea competitivităţii externe, concomitent cu modificarea structurii exporturilor româneşti în favoarea produselor cu valoare adăugată sporită;

v accelerarea procesului de privatizare şi sprijinirea întreprinderilor mici şi mijlocii;

v reducerea graduală a ratei inflaţiei, astfel încât în anul 2004 aceasta să se exprime printr-o singură cifră;

v o politică a veniturilor care susţine procesul de dezinflaţie, respectiv o evoluţie a acestora strict legată de performanţele economice;

v revizuirea şi simplificarea sistemului de impozite şi de colectare a acestora, în sensul stimulării muncii, economisirii şi investiţiilor.

Pentru perioada 2003-2005 se estimează următoarea evoluţie a principalilor indicatori macroeconomici:

Tabelul nr.22.

-modificare procentuală faţă de anul anterior-

2003
2004
2005

Produsul intern brut
+5,2
+5,5
+5,1

Producţia industrială
+5,7
+5,3
+4,9

Producţia agricolă
+4,8
+4,5
+4,0

Export
+8,5
+7,9
+7,3

Import CIF
+8,0
+7,1
+6,5

Rata inflaţiei
15,0
9,0
7,0

Rata şomajului
8,9
8,6
8,4

Produsul intern brut se estimează că va creşte, din anul 2003, cu un ritm anual de peste 5%, în principal pe baza revigorării cererii interne şi, în cadrul acesteia, a formării brute de capital fix:

Tabelul nr.23.
-modificare procentuală faţă de anul anterior-

2003
2004
2005

Cererea internă, din care:
+5,1
+5,2
+4,9

- Consumul final al gospodăriilor populaţiei
+3,6
+4,0
+3,3

- Consumul final al administraţiei publice şi private
+3,0
+3,0
+2,5

- Formarea brută de capital fix
+11,2
+13,2
+12,0

Echilibrul dintre contribuţia cererii interne şi externe la creşterea produsului intern brut se va realiza nu prin reducerea cererii interne, ci printr-o reducere a dinamicii importurilor de bunuri şi servicii ( de la o creştere cu 29% în anul 2000 la o creştere de 6,5% în anul 2005), astfel încât aceasta să devină, în timp, inferioară dinamicii exporturilor de bunuri şi servicii.

Exportul net va avea în perioada 2003-2005 o contribuţie uşor negativă la creşterea reală a produsului intern brut:

Tabelul nr.24.
-modificare procentuală faţă de anul anterior-

2003
2004
2005

Export net (contribuţie procentuală la creşterea produsului intern brut real)
-0,4
-0,1
-0,2

Export de bunuri şi servicii
+8,6
+8,3
+7,4

Import de bunuri şi servicii
+7,8
+7,1
+6,5


Pentru perioada 2003-2005 se estimează continuarea procesului de dezinflaţie, proces caracterizat atât printr-o reducere a ratei inflaţiei, până la 7% în anul 2005 cât, mai ales, printr-o uniformizare a evoluţiilor lunare, care va asigura apropierea sensibilă a mediei anuale a ratei inflaţiei de nivelul înregistrat la sfârşit de an:

Tabelul nr.25.
-rată anuală %-


2003
2004
2005

Indicele preţurilor de consum




Ÿ decembrie faţă de decembrie an anterior
115,0
109,0
107,0

Ÿ medie an/medie an anterior
117,0
111,0
108,0

Deflatorul P.I.B.
116,6
110,8
107,8

În domeniul resurselor umane, creşterea economică va fi însoţită de o majorare a numărului de salariaţi cu 120 mii persoane în perioada 2003-2005, în condiţiile unei îmbunătăţiri importante a productivităţii muncii. Ritmul anual de creştere a productivităţii muncii, de circa 5,5%, va fi peste ritmul de creştere a produsului intern brut.

7.2. Politica monetară şi valutară în perioada 2003-2005
Pentru politica monetară, intervalul 2003-2005 va constitui perioada reducerii ratei inflaţiei la niveluri exprimate printr-o singură cifră, fapt care va permite accelerarea procesului de convergenţă nominală, în perspectiva aderării la Uniunea Europeană.

În etapa respectivă va avea loc modificarea statutului Băncii Naţionale a României sub toate aspectele a independenţei băncii centrale, în concordanţă cu directivele comunitare. Totodată, obiectivul de reducere a inflaţiei va fi statuat atât de jure, cât şi de facto, ceea ce va presupune degrevarea completă a politicii monetare de urmărirea altor obiective macroeconomice.

Strategia actuală, de ţintire a masei monetare ar putea fi înlocuită, în perioada 2003-2005 cu o ţintire directă a inflaţiei. Aceasta este prima opţiune de strategie politică avută în vedere de Banca Naţională a României, condiţionată însă de obţinerea unor câştiguri durabile în procesul dezinflaţiei, de atenuarea cauzelor structurale a acestui fenomen, cât şi de o consecventă disciplină a politicilor macro şi microeconomice.

Pentru a consolida procesul dezinflaţiei, politica monetară îşi va păstra, pe întreaga perioadă vizată, caracterul prudent; în subsidiar, se va urmări remonetizarea economiei româneşti, care va fi susţinută de consolidarea procesului de revigorare economică.

Dacă nu se va reuşi îndeplinirea tuturor precondiţiilor impuse de trecerea la ţintirea directă a inflaţiei, a doua opţiune strategică a Băncii Naţionale a României o constituie adoptarea unui regim de curs de schimb relativ mai predictibil, în condiţiile relaxării constrângerii externe, inclusiv prin câştigurile de productivitate pe care le vor genera politicile structurale.

În etapa 2003-2005, EURO va deveni moneda de referinţă a cursului de schimb a leului; trecerea la exprimarea leului în raport de EURO va fi pregătită prin acţiuni complexe, care vor viza toate aspectele implicate, inclusiv cel psihologic. De-a lungul întregii perioade, leul se va aprecia gradual în termeni reali faţă de moneda europeană; prin ajustarea susţinută a preţurilor relative se va reduce treptat decalajul României faţă de Uniunea Europeană.

7.3. Finanţele publice
Politicile fiscal-bugetare preconizate în perioada 2003-2005, sunt fundamentate pe baza evoluţiilor macroeconomice prognozate pentru ţara noastră.

Astfel, ritmurile pozitive ale produsului intern brut, în perioada de referinţă, precum şi evoluţia favorabilă a celorlalţi indicatori macroeconomici oferă posibilităţi de creştere a eficienţei deciziilor de politică fiscal-bugetară.

Principalele caracteristici ale politicii fiscal-bugetare în această perioadă sunt subordonate obiectivelor pe termen mediu şi lung, de consolidare a relansării economice, concomitent cu reducerea graduală a ratei inflaţiei. Aceasta presupune continuarea procesului de reformă structurală şi privatizare, precum şi crearea condiţiilor pentru asigurarea şi respectarea prevederilor Pactului de Stabilitate şi Creştere în perspectiva aderării la Uniunea Europeană.

7.3.1. Politica fiscală
Politica fiscală are în vedere menţinerea sub control a deficitului bugetar estimat în această perioadă la 3,0% din produsul intern brut.

Această ţintă de deficit este considerată un obiectiv sustenabil, având în vedere evoluţia cheltuielilor cu dobânzile aferente datoriei publice în perioada următoare.

Veniturile fiscale vor creşte ca pondere în totalul veniturilor bugetare, evoluţie determinată nu de creşterea cotelor de impozitare, ci de măsurile luate pentru creşterea gradului de colectare a veniturilor şi a reducerii evaziunii şi fraudei fiscale.

În cadrul impozitelor directe:

è contribuţiile de asigurări sociale (care vor continua să deţină ponderea cea mai ridicată) şi impozitul pe venit vor avea un trend constant şi, respectiv, uşor ascendent datorită:

v reducerii şomajului ca urmare a creşterii populaţiei ocupate;

v creşterii salariului mediu brut pe economie.

Evoluţia impozitului pe venit, ca urmare a creşterii bazei de impozitare prin impozitarea unor venituri agricole realizate din practicarea agriculturii în sistem intensiv, coroborată însă cu scutirea de impozit pentru personalul ce lucrează în domeniul programării pe computer va înregistra un uşor trend pozitiv în perioada de prognoză.

è impozitul pe profit va avea o pondere constantă. Proiecţiile au în vedere acţiunile de încurajare a investiţiilor prin facilităţile fiscale pentru investiţii mai mari de 1 milion dolari începând cu anul 2002, precum şi influenţa favorabilă a eliminării sau reducerii unor taxe speciale pentru învăţământ şi persoane cu handicap.

În cadrul impozitelor indirecte:

è taxa pe valoarea adăugată continuă să fie impozitul indirect cu randamentul fiscal cel mai ridicat. 
è accizele vor aduce o contribuţie în creştere la formarea veniturilor bugetare, nu numai din cauza creşterii cotelor ca urmare a armonizării graduale cu nivelul acestui impozit în ţările membre ale Uniunii Europene, dar şi ca urmare a exprimării acestora în euro (având în vedere prognozata depreciere a leului faţă de euro şi întărirea monedei unice faţă de celelalte valute).
7.3.2. Politica bugetară
Structura cheltuielilor bugetare a fost distorsionată în ultimii ani de rata ridicată a cheltuielilor obligatorii şi a plăţilor în contul datoriei publice.

Având în vedere evoluţia prognozată a principalelor componente bugetare pe termen mediu se pot sublinia unele aspecte mai importante în estimarea cheltuielilor bugetare:

è Conform prognozelor, costurile cu dobânzile se vor reduce ca urmare a scăderii ratei dobânzii şi menţinerii în limite rezonabile a datoriei publice. Scăderea cheltuielilor cu dobânzile aferente datoriei publice  se bazează, cu preponde- renţă, pe reducerea presiunii exercitate de  plăţile programate în contul serviciului datoriei publice interne, consecinţă a scăderii dobânzilor la împrumuturile de stat, dar şi acţiunilor de îmbunătăţire a managementului datoriei publice şi al trezoreriei.  

è Subvenţiile estimate pentru perioada 2003-2005 au în vedere nevoia de a fi susţinute în continuare unele activităţi economice cuprinse în procesul de restructurare şi reformă. Totuşi ponderea acestora va scădea în produsul intern brut pe măsura creării mecanismelor eficiente ale pieţii, statul continuând să deţină un rol de supraveghere şi reglementare a proceselor economice. 
è Transferurile vor înregistra cel mai mare procent în produsul intern brut, fiind considerate acţiuni prioritare ale Guvernului, declinul economic din perioada 1997-1999 ducând la deteriorarea gravă a condiţiilor minime de viaţă a categoriilor de populaţie cele mai expuse. În categoria transferurilor este inclusă şi cofinanţarea asistenţei financiare nerambursabile primite de la Uniunea Europeană, îndeosebi ISPA şi SAPARD.

è Ponderea cheltuielilor de capital în produsul intern brut se estimează că va avea un trend pozitiv şi va urmări şi asigurarea cofinanţării proiectelor realizate şi cu asistenţă financiară nerambursabilă de la Uniunea Europeană. 

Finanţarea deficitului bugetar va fi realizată, în anul 2003, preponderent din surse externe, urmând ca, în anii următori, să se realizeze un echilibru al surselor de finanţare (tabelul nr.26 şi planşa nr.20).

Tabelul nr.26.  Finanţarea deficitului bugetar în perioada 2003-2005
-procente-


2003
2004
2005

 Finanţarea deficitului bugetar
100,0
100,0
100,0

    - din surse externe
60,0
50,0
50,0

    - din surse interne
40,0
50,0
50,0

7.4. Evoluţia datoriei publice
Dinamica datoriei publice va continua, în următorii ani, să fie pozitivă, chiar dacă în ritmuri relativ moderate, pentru că va reprezenta, în continuare, un factor important de susţinere a creşterii economice.

În Strategia naţională de dezvoltare economică a României pe termen mediu şi în Programul de guvernare pentru perioada 2001-2004 se prevede necesitatea finanţării deficitului bugetului general consolidat din surse neinflaţioniste. În acest sens, deficitul bugetar va fi finanţat într-o măsură echilibrată, atât de pe piaţa externă, cât şi din surse interne, scopul principal fiind cel al menţinerii unui nivel sustenabil al datoriei externe contractate direct sau garantate de stat.

Pentru intervalul 2003-2005 se estimează o reducere a cheltuielilor cu dobânzile la datoria publică internă în termeni relativi (raportată la produsul intern brut) în condiţiile în care accesul României pe pieţele internaţionale de capital va permite preluarea unei părţi importante de finanţare a deficitelor bugetare la extern.

 În intervalul 2003-2005, serviciul datoriei publice externe, deşi în scădere în valoare absolută, va avea niveluri încă ridicate, dar în descreştere: de la circa 1,6 miliarde dolari S.U.A. în anul 2003 la aproape 1,3 miliarde dolari S.U.A. în anul 2005 (tabelul nr.27 şi planşa nr.21).

Tabelul nr.27.  Serviciul datoriei publice externe în perioada 2003-2005
-milioane dolari S.U.A.-


2003
2004
2005

 Serviciul datoriei publice externe
1.576,0
1.495,2
1.285,2

    - directe
858,4
775,0
882,6

    - garantate
717,6
720,2
402,6

Prin emisiunile lansate în anii 2000 şi 2001 România şi-a restabilit poziţia pe piaţa internaţională de capital astfel că, în perspectiva anilor 2002-2005 se vor lansa noi obligaţiuni, atât în vederea asigurării unei prezenţe constante a României pe piaţa de capital, cât şi pentru a profita de percepţia îmbunătăţită a investitorilor străini la adresa riscului scăzut pe care îl prezintă ţările din Europa Centrală şi de Est.

În ceea ce priveşte managementul datoriei publice externe, abordarea pentru anii următori vizează, în primul rând, atingerea structurii optime din punct de vedere al maturităţii, valutei de contract şi ratei dobânzii.

În acest sens, se va urmări cu prioritate extinderea curbei de randament pentru obligaţiunile de emisiuni suverane pe piaţa internaţională de capital, orientarea spre EURO, ca valută de contract, în condiţiile în care aproximativ 75% din exporturile României sunt către ţările Uniunii Europene, menţinerea unei proporţii echilibrate între împrumuturile contractate cu dobânzi fixe şi cele cu dobânzi variabile/flotante.

Se preconizează, de asemenea, ca element important al managementului datoriei, diversificarea instrumentelor derivate de protecţie împotriva riscului ratei dobânzii. 

Mai mult, se va restructura viziunea de finanţare externă, de la o abordare bazată pe cererea sectorială, către o viziune a dezvoltării globale, bazată pe proiecte specifice, cu asigurarea priorităţilor economice pe termen mediu şi lung.

Creditorii oficiali (BIRD, BERD, BEI, JBIC, BDCE) vor continua să joace un rol important în strategia de îndatorare, mai ales pentru proiecte mari de infrastructură. În acest sens, se va urmări reducerea ponderii datoriei externe garantate în favoarea celei contractate de la organisme financiare internaţionale.

Garanţiile de stat vor fi orientate, cu precădere, pentru proiecte de investiţii, şi nu pentru consum, acestea putând genera fluxuri viitoare pentru rambursarea creditelor.

CAPITOLUL  8

ROMÂNIA ÎN PROCESUL DE ADERARE

LA UNIUNEA EUROPEANĂ
REZUMATUL CAPITOLULUI  8

În cadrul procedurilor de supraveghere fiscală lansate de Comisia Europeană, România elaborează Programul Economic de Preaderare.

Programul Economic de Preaderare - reprezintă un document în care priorităţile de politică economică sunt asumate unilateral de partea română.

è Principalul obiectiv al acestui program este de a dezvolta, până în momentul aderării, capacitatea analitică instituţională de analiză a diferitelor scenarii de politică economică, astfel încât România să-şi consolideze poziţia fiscală conform obiectivelor din Pactul de Stabilitate şi Creştere.

è În perioada 2001-2005, potrivit Memorandumurilor de Finanţare semnate sau în curs de semnare, România va beneficia de o finanţare comunitară de aproximativ 1.482,5 milioane EURO, la care cofinanţarea estimată din buget se ridică la circa 277,1 milioane EURO.

è În perioada 2000 –2006, România va beneficia anual în cadrul Programului ISPA de asistenţă financiară în valoare de 240 milioane EURO/an, menţinându-se echilibrul între proiectele din domeniul mediului (120 milioane EURO) şi cele din domeniul transporturilor (120 milioane EURO).

è Angajarea contribuţiei financiare comunitare aferente bugetului Uniunii Europene pe anul 2000 prin programul SAPARD este în valoare de 153,21 milioane EURO, iar pentru anul 2001 este prevăzută alocarea de către Uniunea Europeană a aproximativ încă 150 milioane EURO, aceste sume încadrându-se în alocaţia indicativă totală de aproximativ 1.000 milioane EURO pentru România în perioada 2000- 2006 la care se adaugă cofinanţarea de la buget.



România în procesul de aderare la Uniunea Europeană

Elaborarea Programului Economic de Preaderare - precursor al programelor de convergenţă şi stabilitate din Uniunea Europeană
În contextul procesului de integrare europeană, trebuie avut în vedere că politica fiscal-bugetară va capăta noi valenţe, fiind singurul instrument posibil de utilizat, în condiţiile în care politica monetară este condusă de Banca Centrală Europeană. Programele de stabilitate şi programele de convergenţă (din cadrul de dezvoltare al politicilor economice în Uniunea Europeană) reprezintă principalele elemente care definesc cadrul politicii bugetare pe termen mediu şi lung şi monitorizarea poziţiilor fiscale ale ţărilor membre pe termen mediu şi lung. Recent, în cadrul noilor proceduri de supraveghere fiscală lansate de către Comisia Europeană, România elaborează Programul Economic de Preaderare - precursor al programelor de stabilitate şi convergenţă din zona Uniunii Europene.

Programul Economic de Preaderare care a fost înaintat Comisiei Europene în acest an este o continuare a Strategiei Economice pe Termen Mediu înaintată la Bruxelles, în martie 2000. Diferenţa dintre cele două programe este că Strategia este un document asumat bilateral de către partea română şi Comisia Europeană, în timp ce Programul Economic de Preaderare reprezintă un document în care priorităţile de politică economică sunt asumate unilateral de către partea română. Principalul obiectiv al acestui program este de a dezvolta, până la momentul aderării, capacitatea analitică instituţională de analiză a diferitelor scenarii de politică economică astfel încât România să poată să-şi consolideze poziţia fiscală conform obiectivelor din Pactul de Stabilitate şi Creştere şi să susţină pe termen mediu şi lung obiectivul central al politicii monetare comunitare, stabilitatea preţurilor.

Elementele importante pe care le aduce acest program, care va fi întocmit şi revizuit în fiecare an sunt: necesitatea adoptării unui cadru bugetar multianual cu un orizont de 4 ani, principalele modificări în poziţia fiscală (impozite) cu un orizont pe termen mediu şi lung, principalele modificări în componentele cheltuielilor publice pe termen mediu şi lung şi analiza sustenabilităţii poziţiilor fiscale şi a riscurilor bugetare pe termen mediu şi lung.

Efectele procesului de integrarea europeană asupra cadrului bugetar pe termen mediu, cofinanţarea programelor comunitare
Impactul procesului de integrare europeană asupra bugetului este concretizat prin necesitatea susţinerii reformelor structurale necesare pentru a putea răspunde cerinţelor economice, instituţionale şi politice legate de procesul de integrare europeană şi de orizontul de timp asumat pentru aderarea României la Uniunea Europeană. În acest context, ţara noastră beneficiază de asistenţă financiară nerambursabilă de la Comunitatea Europeană în cadrul programelor PHARE, ISPA şi SAPARD, influenţa asupra bugetului fiind datorată, în special, de asigurarea cofinanţării asistenţei primite şi realizării angajamentelor asumate prin documentele de poziţie.

Principalele domenii de acţiune ale programelor PHARE sunt:

è sprijinirea dezvoltării instituţionale;

è investiţii în scopul îndeplinirii cerinţelor de aderare la Uniunea Europeană - participare la programele comunitare (participare la programul-cadru de cercetare şi dezvoltare, la programele din domeniul învăţământului. Fiecare minister ce derulează astfel de programe, în calitatea sa de ordonator principal de credite, trebuie să asigure cu prioritate fondurile necesare şi să le utilizeze în conformitate cu obiectivele programului;

è investiţii pentru coeziunea economică şi socială - proiecte de investiţii care duc la reducerea disparităţilor/decalajelor dintre regiuni.

În perioada 2001-2005, potrivit Memorandumurilor de Finanţare semnate sau în curs de semnare, România va beneficia de o finanţare comunitară de aproximativ 1.482,5 milioane EURO la care cofinanţarea estimată din buget se ridică la circa 277,1 milioane EURO. Fondurile de pre-aderare vor suplimenta eforturile investiţionale ale statului român pentru recuperarea decalajelor economice şi integrarea în structurile Uniunii Europene. Suma alocată României până în prezent prin Memorandumurile de finanţare pentru Programele PHARE 1998, 1999 şi 2000 semnate cu Comisia Europeană, este în valoare de 588,8 milioane EURO.

În perioada 2000 –2006, România va beneficia anual în cadrul Programului ISPA de asistenţă financiară în valoare de 240 milioane EURO/an, menţinându-se echilibrul între proiectele din domeniul mediului (120 milioane EURO) şi cele din domeniul transporturilor (120 milioane EURO). Proiectele ISPA aprobate în anii 2000 şi 2001 pentru care au fost semnate sau sunt în curs de semnare Memorandumurile de Finanţare sunt în valoare de aproximativ 304,7 milioane EURO - mediu şi, respectiv, de aproximativ 435,75 milioane EURO - transporturi la care se adaugă cofinanţarea de la bugetul de stat.

Angajarea contribuţiei financiare comunitare aferente bugetului Uniunii Europene pe anul 2000 prin programul SAPARD este în valoare de 153,21 milioane EURO, iar pentru anul 2001 este prevăzută alocarea de către Uniunea Europeană a aproximativ încă 150 milioane EURO, aceste sume încadrându-se în alocaţia indicativă totală de aproximativ 1.000 milioane EURO pentru România în perioada 2000 – 2006 la care se adaugă cofinanţarea de la buget.

*

*


*

Începând cu anul 2002, modul de abordare a proiectului de buget se armonizează cu tehnicile şi procedurile Uniunii Europene prin prezentarea parametrilor bugetari pe un an anterior (2001), anul bugetar (2002) şi perspectiva 2003-2005.

Estimarea parametrilor bugetari pentru perioada 2003-2005 prezintă în mod agregat şi transparent repartizarea cheltuielilor bugetare într-o manieră care să reflecte principalele priorităţi publice pentru perioada respectivă.

Estimările parametrilor bugetari pe anii 2003-2005 din proiectele de buget reprezintă plafoane orientative de cheltuieli şi mijloc de informare pentru Guvern şi Parlament privind necesarul de finanţat pentru perioada următoare fără a reprezenta însă resurse alocate obligatoriu pentru ordonatorii principali de credite. Aceste estimări nu vor fi aprobate de către Parlamentul României.

Proiectul de buget pe anul 2002 reprezintă un instrument important în elaborarea politicii economice orientate, în principal, către consolidarea creşterii economice. Transpunerea în practică a acestui obiectiv necesită nu numai o guvernare hotărâtă, deschisă dialogului cu toate forţele sociale, ci şi probarea profesionalismului şi capacităţii de adaptarea a decidenţilor, prin opţiunile făcute, la situaţia economică prezentă, la perspectivele pe termen mediu şi lung ale economiei româneşti.

Prefigurarea evoluţiei viitoare a economiei din perspectiva politicilor prezente, care constituie premisele elaborării acestui proiect de buget, realizat pe baza unei filozofii moderne, va contribui la înscrierea României pe traiectoria integrării în Uniunea Europeană.


Ministrul Finanţelor Publice,





Mihai Nicolae Tănăsescu


Avizăm favorabil,





MINISTRUL JUSTIŢIEI,





Rodica Mihaela Stănoiu

				Serviciul datoriei publice externe directe		Serviciul datoriei publice externe garantate

		2003		858.4		717.6

		2004		775.0		720.2

		2005		882.6		402.6

		Serviciul datoriei publice externe în perioada 2003-2005

Serviciul datoriei publice externe 

				2000		2001		31.08.2001

		Impozit pe profit		20,334.3		25,101.0		15,375.3

		Impozit pe salarii şi venit		26,997.9		37,180.0		23,590.2

		Contribuţii asigurări sociale		86,556.8		130,474.6		79,310.7						`

		T.V.A.		50,438.7		71,844.0		43,772.0

		Taxe vamale		8,702.3		8,697.0		5,436.1

		Accize		20,636.3		28,555.0		17,386.2

		Venituri nefiscale		14,896.8		22,835.3		15,738.5

		Venituri din capital		825.7		340.5		206.0

		Evoluţia principalelor venituri ale bugetului general consolidat

		în perioada 2000-2001

				2000		2001		31.08.2001

		Cheltuieli de personal		43,894.1		59,290.2		37,284.9

		Cheltuieli materiale şi servicii		56,292.2		80,803.6		50,568.0

		Dobânzi aferente datoriei publice		38,973.1		45,739.7		31,039.1

		Subvenţii, prime şi transferuri		115,904.7		170,832.7		106,766.5

		Rezerve				694.5

		Cheltuieli de capital		24,481.8		39,692.2		21,379.9

		Împrumuturi acordate		3,594.4		1,111.9		311.6

		Evoluţia cheltuielilor bugetului general consolidat

		în perioada 2000-2001

				2003		2004		2005

		din surse externe		60.0		50.0		50.0

		din surse interne		40.0		50.0		50.0

Finanţarea deficitului bugetar
în perioada 2003-2005

